Q=100	C=83	SS=0	LS=41	PS=91	DC=8	LC=0	SD=0	BS=3	G0=4	G1=2	G2=1	DLID=az_RU	BODY=���.����һ���ҹ6-7��͹��������������������!!!!!!!!!!!!!!!!!!!!!!! - Dek-D.com > Board : Girls ����ͧ੾������\n���͡�з�� ���ͤ���駡�з�� ��ҡѹ��ҡ�з���� ��繴���\t���͡�������������!�����Դ����ѡ��繴������ҵ�����駨ѧ���´�š��Ҵ��������������ͤ�� ��ء� ���������Ѻ��Ŵ��ǹ ������Ҵ!!\t"�ء" ������ش��������Ѻ��Ƿ����ѧŴ������ǹ ������Ҵ�索Ҵ!!\t6 Step ���������������\t����Ѻ���� ��������ҹ��� 6 Step ���Ъ���������� ���������������ҧ��������\t���͡�ͧ������ҧ�� �������\t�Ҵ��Ըա�����͡�ͧ��ҡѹ\t�ê���˹������ ��Ѻ����ѧ� ����繷���ѡ\t����Ѻ���� ࿪ê��������¡��������������Է����� �л�Ѻ����ѧ䧴�???\t���.����һ���ҹ6-7��͹��������������������!!!!!!!!!!!!!!!!!!!!!!!\n���촵��㨩ѹ > Girls ����ͧ੾������\t�Ţ��з�� 2664505 ��Ҫ� 492 �ͺ 8 ��ṹ��ǵ 3 Name : ������ҡ��� [ IP : 14.207.239.252 ] Email / Msn: - �ѹ���: 15 ���Ҥ� 2556 / 23:10\n��������໹��������´���ǡ�����ǵ�ͧ�Թ����� �Թ���ЧѺ������� �Թ�Ҥ������´�������� ���Ǥ����ҡ�������ѹ�ռŷ�����Ш���͹����������Ҥ���ѹ����һ���ҹ6-7��͹�������С��ѧ����������Ẻ��ҡ�������Ť���������ѹ�ռ������� ���������ͧ���ͺ����\n����Ţ˹�ҷ���� Page 1 of 1 1 �����Դ��繷�� 1 ��繴��� 2 �� : ` �.�. CSI, Seonwon\n6 - 7��͹ !! 0_0 ����� ��� !!! �ѹ����ҹҹ�ҡ� �ʴ�����ջѭ��������� Name : ~noramal_CaT~ < My.iD > [ IP : 171.100.200.156 ] Email / Msn: - �ѹ���: 15 ���Ҥ� 2556 / 23:27\n�����Դ��繷�� 2 ��繴��� 0 �� : �դ�� ����͹ ��áԹ�Ҥ���з�����Ш���͹�Ҫ�ҼԴ���� ��ҡԹ�Դ��͡ѹ�Ҩ��������\n�ͧ���ҧ������ҡԹ�Դ��͡ѹ�ѹ���դ�� �պ������ ������ش�ҷѹ�� Name : Demi Angel < My.iD > [ IP : 125.25.51.72 ] Email / Msn: - �ѹ���: 15 ���Ҥ� 2556 / 23:44\n�����Դ��繷�� 3 ��繴��� 0 �� : ��Ҵ����������͹���� ��Ẻ��� ���㨢�������������\n��.��������Ф�� Name : kungraka [ IP : 58.11.228.191 ] Email / Msn: - �ѹ���: 16 ���Ҥ� 2556 / 09:13\n�����Դ��繷�� 4 ��繴��� 0 �� : �ҹ仹� 6-7 ��͹�������Ш�� - -\nName : ` �.�. CSI < My.iD > [ IP : 118.172.41.163 ] Email / Msn: - �ѹ���: 16 ���Ҥ� 2556 / 09:45\n�����Դ��繷�� 5 ��繴��� 0 �� : �����ͤ�� ��������͹�ѹ��� ��ͺ͡��Ҷ�����������ͧ���´�ҡ� ���觼ŷ�������ʹ��������§��ͧ���������觼ŵ�͡���Ңͧ��Ш���͹��� ������ͨ������ҡԹ�Һ��ا���ʹ��� PS. Name : �״�״ < My.iD > [ IP : 58.9.251.5 ] Email / Msn: Thidarat_pat(�ͷ)hotmail.com\n�ѹ���: 16 ���Ҥ� 2556 / 10:28\n�����Դ��繷�� 6 ��繴��� 0 �� : ���͹��ҡ���Ẻ�͹� �ҹ���Ҵ���������ѹ���������\nName : someone forever < My.iD > [ IP : 49.49.70.155 ] Email / Msn: - �ѹ���: 17 ���Ҥ� 2556 / 19:16\n�����Դ��繷�� 7 ��繴��� 0 �� : �������¡Թ�����þǡ��� ����»�Ш���͹���� 6 ��͹ ���й��˹ѡ���\nName : MMblaqy < My.iD > [ IP : 58.11.93.61 ] Email / Msn: - �ѹ���: 18 ���Ҥ� 2556 / 19:53\n�����Դ��繷�� 8 ��繴��� 1 �� : Seonwon\n��Ҩ������͵����3��͹�á������� -*- ʹ�������������!!\nName : konmaidee55 < My.iD > [ IP : 101.109.201.208 ] Email / Msn: - �ѹ���: 20 ���Ҥ� 2556 / 22:54


Q=21	C=3	SS=0	LS=12	PS=6	DC=0	LC=0	SD=0	BS=1	G0=30	G1=17	G2=13	DLID=az_RU	BODY=Мәрсијәләр 1 | Онлајн Мүгәддәс Китаб | Јени дүнја тәрҹүмәси\nЈерусәлим дул гадын образында\nТәнһа, атылмыш һалда отуруб (1)\nСионун бөјүк ҝүнаһлары (8, 9)\nАллаһ Сиону рәдд едиб (12—15)\nСиона тәсәлли верән јохдур (17)\nא [Алеф]* 1 Аһ, бир вахтлар инсанла долу бу шәһәр инди тәк-тәнһа отуруб.+ Халглар ичиндә гәләбәлик шәһәр иди,+ инди дул гадына бәнзәјир. Вилајәтләр ичиндә мәликә иди, инди көләлик едир.+ ב [Бет] 2 Ҝеҹәләр аҹы-аҹы ағлајыр,+ јанагларындан јаш сүзүлүр, Ашигләриндән бири дә јанында дејил ки, ону овутсун.+ Дост-ашналары она хәјанәт едиб,+ она дүшмән кәсилиб. ג [Гимел] 3 Јәһуданы гул кими зүлм-зилләт ичиндә сүрҝүнә апардылар.+ Јәһуда халглар арасында јашајаҹаг.+ Онун динҹлији јохдур. Тәгибчиләри дар ҝүнүндә ону јахаладылар. ד [Далет] 4 Сиона ҝедән јоллар јаслыдыр, бајрама ҝәлән јохдур.+ Шәһәр дарвазалары сыныб,+ каһинләр фәған едир. Гызлары гүссә ичиндәдир, өзү дәрд-әләм чәкир. ה [Һе] 5 Инди дүшмәнләри она ағалыг едир, јағылары гајғысыз јашајыр.+ Етдији чохлу ҝүнаһлара ҝөрә Јеһова она мөһнәт чәкдириб.+ Өвладлары дүшмән өнүндә әсирлијә ҝедиб.+ ו [Вав] 6 Сион гызынын ҹаһ-ҹалалы јох олуб.+ Әмирләри отлуг тапмајан марал кимидир,Дүшмән өнүндә тагәтсиз јеријирләр. ז [Зајн] 7 Гара ҝүнә дүшән, јурдундан дидәрҝин ЈерусәлимГәдимдәки сәрвәтини јада салыр.+ Халгы дүшмән әлинә дүшәндә, дадына јетишән олмајанда+Дүшмәнләри ҝөрдүләр, бәдбәхтлијиндән кам алдылар.+ ח [Хет] 8 Јерусәлим бөјүк ҝүнаһ етди,+ Буна ҝөрә мурдар бир шејә чеврилди, Вахтилә она һөрмәт гојанлар инди ону уҹуз тутурлар, чүнки ејиб јерләрини ҝөрдүләр,+ О өзү дә инилдәјир,+ хәҹаләтлә үзүнү јана чевирир. ט [Тет] 9 Мурдарлығы палтарынын әтәјинә һопуб. О, сабаһыны фикирләшмәди,+ Сүгуту мүдһиш олду, тәсәлли верәни олмады. Аһ, Јеһова, чәкдијим изтирабы ҝөр, бах, дүшмәним гүррәләнир.+ י [Јуд] 10 Дүшмәнләр онун сәрвәтинә әл узатды.+ О, мүгәддәс мәканына халгларын неҹә ҝирдијини ҝөрдү,+Һалбуки Сән бу халглара иҹмана дахил олмағы гадаған етмишдин. כ [Каф] 11 Бүтүн халг инилдәјир, чөрәк ахтарыр.+ Бир тикә чөрәкдән өтрү ҹамаат варыны-јохуну верир ки, тәки өлмәсин. Һалымы ҝөр, еј Јеһова, санки, дүшкүн гадынам*. ל [Ламед] 12 Еј јолдан өтәнләр, сизин веҹинизә дејил? Бахын, ҝөрүн! Јеһова гәзәб ҝүнүндә мәнә ситәм еләди.Пајыма дүшән бу дәрди кимсә чәкибми?+ מ [Мем] 13 Јухарыдан сүмүкләримә од јағдырды,+ һәр бирини рам етди, Ајагларымын алтына тор сәрди, мәни ҝери чәкилмәјә мәҹбур етди. Мәни тәнһа гојду, Ҝүнүм азар-безар ичиндә кечир. נ [Нун] 14 Ҝүнаһларымы мәнә бојундуруг етди, онлары әлилә бир-биринә һөрдү. Онлары бојнума кечирди, тагәтим кәсилди. Јеһова мәни ҝүҹүм чатмајан инсанларын әлинә верди.+ ס [Самех] 15 Јеһова мәним иҝидләрими кәнара атды,+ Ҹаванларымы гырмаг үчүн мәнә гаршы орду топлады.+ Јеһова Јәһуда гызыны үзүмсыханда тапдалады.+ ע [Ајн] 16 Буна ҝөрә ағлајырам,+ ҝөз јашым сел кими ахыр, Мәни овуданлар, мәнә тәскинлик верәнләр узаглардадыр. Оғулларым чар-начар галыб, чүнки дүшмән гәләбә чалыб. פ [Пе] 17 Сион әлләрини ачыб,+ она тәсәлли верән јохдур. Јеһова Јагубун әтрафында оланлара она дүшмән кәсилмәји әмр едиб.+ Јерусәлим онлар үчүн ијрәнҹ бир шејә чеврилиб.+ צ [Тсаде] 18 Јеһова адилдир,+ мән Онун әмрләринә аси олмушам.+ Еј үммәтләр, динләјин, чәкдијим дәрд-ситәми ҝөрүн. Гызларым, оғулларым әсирлијә ҝетди.+ ק [Коф] 19 Ашигләрими чағырдым, онларса мәнә хәјанәт етдиләр,+ Каһинләрим, ағсаггалларым өлмәмәк үчүн чөрәк ахтараркән+Шәһәрдә тәләф олдулар. ר [Рејш] 20 Еј Јеһова, бах, јаман дардајам, Көнлүм виран галыб, Бағрым ган олуб, чүнки асилик етмишәм.+ Бајырда гылынҹ ҹөвлан едир,+ евдә өлүм. ש [Шин] 21 Ҹамаат аһ-наләми ешидир, амма тәсәлли верән јохдур. Дүшмәнләрим мүсибәтими ешидиб. Мәни бу һала салдығын үчүн севинирләр,+ Амма ҝүн ҝәләҹәк, дедијини едәҹәксән,+ онлар да мәним ҝүнүмә дүшәҹәк.+ ת [Тав] 22 Гој мәнфур әмәлләри Сәнин өнүндә дүзүлсүн, онлара гаршы амансыз ол,+Неҹә ки ҝүнаһларыма ҝөрә мәнә гаршы амансыз олдун. Аһ-зарым кәсилмир, үрәјим хәстә дүшүб.\n^ 1—4 фәсилләрдәки мәрсијәләр орижинал ибрани мәтниндә әлифба сырасы илә јазылмышдыр.\n^ Бу, Јерусәлимин шәхсләндирилмиш образыдыр.


Q=5	C=1	SS=0	LS=1	PS=1	DC=0	LC=0	SD=0	BS=4	G0=36	G1=23	G2=9	DLID=az_RU	BODY=Иса пејғәмбәр әхлагсыз гадына мәрһәмәт ҝөстәрир | Иса пејғәмбәрин һәјаты\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Исвеч Камбоҹа Кирибати Конго Македонија Малта Мјанма Нидерланд Норвеч Самоа Сејшел креолу Соломон Адалары пиҹини Тувалу Украјна Фиҹи адангме амһара бикол болгар га газах ган гуарани гуҹарат гырғыз дхолуо еве ермәни естон ефик ибо иврит илок инҝилис исоко испан каонде каталан кечуа (Куско) кикујју кинјаруанда кирунди кореја лингала лози луганда малагаси мајја маҹар море оромо осетин пангасинан папјаменто (Күрасао) полјак португал румын рус санго себуан сепеди серб серб (латын) сингал словен сотсил сранан-тонго суаһили тагалог таи татар тви тигре тумбука түрк түркмән фарс франсыз хорват чибемба читонга чичева шона јапон јунан ҝүрҹү Һаити креолу һилигајнон әрәб өзбәк\nӘХЛАГСЫЗ ГАДЫН ИСА ПЕЈҒӘМБӘРИН АЈАГЛАРЫНА ЈАҒ ЧӘКИР\nБОРҸЛУ АДАМ ҺАГДА МӘСӘЛ\nИса пејғәмбәрин сөзләринә вә һәрәкәтләринә һәр кәс үрәјинә ҝөрә гијмәт верир. Ҹәлиләдә бир евдә баш верән һадисә бунун бариз сүбутудур. Шимон адлы бир фәриси бу ҹүр мөҹүзәләри ҝөстәрән адамы јахындан танымаг истәјир, буна ҝөрә дә ону гонаг дәвәт едир. Пејғәмбәр бу дәвәтә орадакылара тәблиғ етмәк фүрсәти кими бахыр вә әввәлләр верҝијығанларла ҝүнаһлыларын дәвәтини гәбул етдији кими, бу дәвәти дә гәбул едир.\nЛакин Иса Мәсиһ гонаглара лајиг һөрмәтлә гаршыланмыр. Гәдимдә исраиллиләр сәндәл ҝејинирдиләр. Фәләстинин тоз-торпаглы јолларында ҝәзәркән адамын ајаглары кирләнир вә истидән биширди. Адәтә ҝөрә, евә гонаг ҝәләндә онун ајагларыны сәрин су илә јујурдулар. Бу, гонагпәрвәрлијин әламәти иди. Лакин Иса пејғәмбәр ҝәләндә ајагларыны јумурлар. Ону һөрмәт әламәти олараг өпүшлә саламламырлар. Онларда гонагпәрвәрликдән вә хејирхаһлыгдан ирәли ҝәләрәк гонағын сачына јағ сүртмәк адәти вар иди. Амма Иса пејғәмбәр үчүн буну да еләмирләр. Бәли, ону гонаг чағырсалар да, гонаг јеринә гојмурлар.\nГонаглар сүфрә башына әјләшиб јемәјә башлајырлар. Бу заман чағырылмамыш бир гадын сакитҹә ичәри ҝирир. Шәһәрдә бу гадыны ҝүнаһкар кими таныјырлар (Лука 7:37). Дүздүр, ҝүнаһсыз инсан јохдур, амма ҝөрүнүр, бу гадыны әхлагсыз һәјат тәрзи сүрдүјү үчүн, бәлкә дә фаһишә олдуғу үчүн белә адландырырлар. Чох ҝүман ки, о, Иса пејғәмбәрин тәлимләрини, һәмчинин «јүкү ағыр оланлара» тәравәтләнмәк үчүн вердији дәвәти ешидиб (Мәтта 11:28, 29). Бу гадынын Иса пејғәмбәр барәдә ҝөрүб-ешитдикләри үрәјинә елә тәсир едиб ки, өзү ону ахтарыб тапыр.\nГадын архадан јахынлашыб пејғәмбәрин ајаглары јанында диз чөкүр. О ағлајыр. Ҝөз јашлары Иса пејғәмбәрин ајагларына төкүлдүкҹә онлары сачы илә силир, нәвазишлә пејғәмбәрин ајагларыны өпүр вә ҝәтирдији әтирли јағы онун ајагларына төкүр. Шимон бүтүн бунлары наразы һалда изләјир. О, үрәјиндә дејир: «Бу адам пејғәмбәр олсајды, она тохунан гадынын нә јолун јолчусу олдуғуну, ҝүнаһкар олдуғуну биләрди» (Лука 7:39). Онун фикирләриндән аҝаһ олан Иса пејғәмбәр дејир:\n— Шимон, сәнә сөзүм вар.\n— Бујур, Мүәллим!\n— Бир сәләмчијә ики нәфәр пул борҹлу иди. Биринин борҹу беш јүз динар, о бирисининки исә әлли динар иди. Борҹу гајтармаға һеч бир шејләри олмадығындан сәләмчи алиҹәнаблыгла онлары бағышлады. Инди неҹә билирсән, онлардан ким о кишини даһа чох севәҹәк?\nШимон көнүлсүз ҹаваб верир:\n— Белә дүшүнүрәм ки, борҹу даһа чох олан (Лука 7:40—43).\n— Дүз дедин, — Иса пејғәмбәр тәсдиг едир вә үзүнү гадына тәрәф чевириб Шимона дејир:\n— Бу гадыны ҝөрүрсән? Сәнин евинә ҝәлдим, ајагларымы јумаға мәнә су вермәдин. Амма бу гадын ајагларымы ҝөз јашлары илә јујуб, сачы илә силди. Сән мәни өпмәдин, амма бу гадын, мән ҝәләндән бәри ајагларымы нәвазишлә өпүр. Сән башыма јағ сүртмәдин, бу гадын исә ајагларыма әтирли јағ сүртдү.\nИса пејғәмбәр ҝөрүр ки, гадын кечмишдәки ҝүнаһларына ҝөрә үрәкдән пешман олуб. Бу сәбәбдән пејғәмбәр фикрини белә тамамлајыр: «Сәнә дејирәм, онун ҝүнаһлары чох олса да, бағышланды. Бу сәбәбдән бөјүк мәһәббәт ҝөстәрир. Аз бағышланан исә аз севир» (Лука 7:44—47).\nИса пејғәмбәр һеч дә әхлагсызлығы үзүрлү һесаб етмир. Бу һадисә ону ҝөстәрир ки, пејғәмбәр ҹидди ҝүнаһлар едән, амма сонрадан төвбә едиб ондан имдад диләјән инсанлара шәфгәтлә јанашыр. О, гадына: «Ҝүнаһларын бағышланды... Иманын сәни хилас етди. Саламат ҝет», — дејир. Онун бу сөзләри гадына әсил тәравәт ҝәтирир (Лука 7:48, 50).\nШимон пејғәмбәри неҹә гаршылајыр?\nБир гадын Иса пејғәмбәри нә үчүн ахтарыр?\nИса пејғәмбәр һансы мәсәли чәкир вә сөзү нәјә ҝәтирир?\nАллаһ төвбә етмиш инсаны бағышламаға һазырдыр. Буну билмәјимиз башгаларына мүнасибәтләримизә неҹә тәсир етмәлидир? Нәјә ҝөрә бағышламаг олдугҹа ваҹибдир?


Q=10	C=0	SS=0	LS=10	PS=0	DC=0	LC=0	SD=0	BS=2	G0=2	G1=2	G2=0	DLID=az_RU	BODY=04 Јанвар 2022\nШәһид Гасим Сүлејманинин гызы Зејнәб Сүлејмани дүнән ахшам Бағдад Һава Лиманы јахынлығында баш тутан милјонларла инсанын иштирак етдији јүрүшдә атасынын ганынын гисасынын алынмасынын ҝеҹикмәјәҹәјини вурғулајыб.\nЗејнәб Сүлејмани дејиб: “Чох кечмәјәҹәк ки, шәһид командирләримизин ганынын гисасыны алаҹағыг вә шәһид командирләрлә бағладығымыз әһдә садиг галаҹағыг.”\nО даһа сонра дејиб: “Аллаһа анд олсун, Аллаһа анд олсун, Аллаһа анд олсун, биз бу ганы унутмајаҹағыг. Биз Бағдад һава лиманыны унутмајаҹағыг.”\nО, Америка илә јанашы Сәудијјә Әрәбистаныны да тәһдид едәрәк дејиб: “Аллаһа анд олсун ки, биз бундан сонра сакит галмајаҹағыг.”\nЗејнәб чыхышынын давамында дејиб: “Ирагын Американын ҹајнағындан азад едилмәси илә кәдәр ҝөз јашларымыз севинҹә чевирәҹәк.”\nЗејнәб Сүлејмани бу ҝүн (3 јанвар) дә Теһранда шәһид Гасим Сүлејманинин шәһадәтинин икинҹи илдөнүмү мүнасибәтилә кечирилән топлантыдакы чыхышында дејиб: “Һаҹы Гасими шәһид едәрсә, Һаҹы Гасимин јолу вә сөзүнүн сусаҹағыны дүшүнән дүшмән бу ҝүн сизин һәр биринизи, Иран халгыны ҝөрмәклә нә гәдәр бөјүк сәһв етдијини анлајыр.”\nЗејнәб атасынын дүнјадан јалныз халга бағлы олдуғуну билдирәрәк дејиб ки, Һаҹы Гасим өзүнү, аиләсини вә һәр бир варлығыны халга фәда етди. Һеч ким јалан вә мәкирлә Һаҹы Гасимә олан севҝини халгын гәлбиндә сојуда билмәз. Халг өз әсҝәрини таныјыр, чүнки Һаҹы Гасим сөз демирди, әмәл едирди.


Q=0	C=0	SS=0	LS=0	PS=0	DC=0	LC=0	SD=0	BS=0	G0=5	G1=4	G2=3	DLID=az_RU	BODY=Oktyabr 21, 2017 - 4:35 PM Хәбәрин коду : 861690 Мәнбә : АБНА – Хәбәр Аҝентлији Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Мисирин Ҹиза рајонунун әл Ваһидат шәһәриндә полислә террорчулар арасында силаһлы тоггушма баш вериб.\nБинада Һәсм террор групашмасынын 8 үзвүнүн олдуғу билдирилиб. Белә ки, гејд олунан террор груплашмасы өтән ил Гаһирә Мәһкәмә системинин һакимләринә вә полис мәмурларына гаршы силаһлы һүҹумлар тәшкил етмишдир.\nМисир полиси елан едиб ки, террорчулар полис әмәкдашларына гаршы мина атанлардан, партлајыҹы маддәләрдән истифадә едибләр.\nМәлумата ҝөрә, силаһлы тоггушма нәтиҹәсиндә 60 полис һәјатыны итириб, 6 полис исә јараланыб. Јаралылар хәстәханаја апарылыб. Һәјатыны итирәнләрин сајынын артаҹағы гејд едилир.\nБилдирәк ки, Мисир дөвләти Һәсм груплашмасыны сәләфимәсләкли Ихванул Муслимин тәшкилатынын һәрби голу кими таныјыр. Лакин Ихванул Муслимин тәшкилатынын мәсуллары бу иттиһамы рәдд едирләр.


Q=40	C=30	SS=9	LS=9	PS=0	DC=11	LC=0	SD=0	BS=4	G0=33	G1=20	G2=15	DLID=az_RU	BODY= Һәзрәт Мусанын (әлејһиссалам) өзүнүн әзәмәтли пејғәмбәрләрдән олмасыны нәзәрә алсаг нә сәбәбә Хызыр пејғәмбәрдән (әлејһиссалам) елм өјрәнир? - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa1879\tArxiv kodu 10105\nНәјә ҝөрә Мусанын (әлејһиссалам) Хызыр пејғәмбәрлә (әлејһиссалам) һекајәтиндә Һәзрәт Хызыр (әлејһиссалам) елә мәсәләләри билир ки, Һәзрәт Мусанын (әлејһиссалам) әзәмәтли пејғәмбәрләрдән олмасына бахмајараг онлардан хәбәри олмур? Һалбуки, Хызыр (әлејһиссалам) әзәмәтли пејғәмбәрләрдән дејилдир!\nҺәзрәт Мусанын (әлејһиссалам) әзәмәтли (Улул-әзм) вә шәриәт ҝәтирән пејғәмбәрләрдән олмасына бахмајараг, Һәзрәт Хызыр васитәси илә нәји исә өјрәнмәси вә с.. һеч дә онун мәгам вә елминин нөгсанына дәлаләт етмир. Чүнки:\n1. Һәзрәт Муса пејғәмбәрлә (әлејһиссалам) Хызырын (әлејһиссалам) илк ҝөрүшүндә, Хызыр (әлејһиссалам) Мусанын (әлејһиссалам) саламынын ҹавабында она белә бујурур: “Салам олсун сәнә, еј бәни Исраилин алими!” Бунунла дә Хызыр (әлејһиссалам) Мусанын (әлејһиссалам) елми мәгам вә дәрәҹәсинә ачыгҹа етираф едир.\n2. Бәзи рәвајәтләрә әсасән, о ҹүмләдән, имам Садигдән (әлејһиссалам) нәгл олунмуш рәвајәтдә Һәзрәт Муса (әлејһиссалам) Тур дағында мүгәддәс сәмави лөвһәләр алдыгдан сонра белә дүшүнүр ки, бүтүн елмләр вә биликләр она бу лөвһәләриндә назил олмуш вә о зәманәсинин ән биликли шәхсидир. Аллаһ-таала өз һикмәти әсасында, Мусаја (әлејһиссалам) баша салмаг истәјир ки, белә тәсәввүрү зеһниндән чыхартсын. Бу ҹәһәтдән мүәммалы шәкилдә Мусаны (әлејһиссалам) елә бир һадисә илә үзләшдирир ки, зеһниндә олан белә тәфәккүрү вә ҝүманы ислаһ еләсин.\n3. Һәзрәт Хызырын (әлејһиссалам) бәзи гејби мәсәләләрә елми вар иди. Амма үмуми шәкилдә Һәзрәт Хызырын (әлејһиссалам) елми Мусанын (әлејһиссалам) елминдән аз иди вә бу әзәмәт саһиби олан пејғәмбәрин елми Хызырын (әлејһиссалам) елминдән чох олуб. Она ҝөрә дә имам Садиг (әлејһиссалам) Һәзрәт Мусанын (әлејһиссалам) елмини Хызырын (әлејһиссалам) елминдән чох олдуғуну ачыглајыр.\nБашга сөзлә десәк, Һәзрәт Муса (әлејһиссалам) вә Хызырын (әлејһиссалам) һаггында олан ајә вә рәвајәтләрдән мәлум олур ки, Һәзрәт Хызырын (әлејһиссалам) инсанларын һәјатына, варлыг аләминә вә һәгигәтләрә аид елә елми вар иди ки, илаһи рәһмәт вә хүсуси вилајәт әсасында Аллаһ-таала тәрәфиндән јалныз она әта олунмушдур. Бу елмин Һәзрәт Мусанын (әлејһиссалам) шәриәтиндә дәхаләти олмамыш вә Мусанын (әлејһиссалам) Хызырын (әлејһиссалам) әмәлләринә етиразы ҝәтирдији шәриәтин заһири һөкмләринә әсасән олуб. Бу ҹәһәтдән Аллаһ-таала өз пејғәмбәрини бәзи гејби елмләр вә һәгигәтләрлә таныш едир вә бу ачыгламаны өз салеһ бәндәләриндән биринин васитәси илә Мусаја (әлејһиссалам) чатдырыр.\n4. Һәзрәт Хызырын (әлејһиссалам) елминин мәншәји Һәзрәт Мусанын (әлејһиссалам) елминин мәншәји илә ејнидир. Јәни, һәр икиси илаһи тәлимләр вә Аллаһ-таала тәрәфиндән олан вәһј илә олмушдур. Бу ҹәһәтдән һансыса мәсәләләрдә Һәзрәт Хызырын (әлејһиссалам) мәлуматынын Мусанын (әлејһиссалам) мәлуматындан чох олмасы онун үчүн мүстәгил үстүнлүк һесаб олунмур. Чүнки, бу елмләрин вә биликләрин һамысы Аллаһ-таала тәрәфиндәндир.\n5. Бүтүн гејд олунанлары нәзәрә алараг белә нәтиҹәјә ҝәлмәк олар ки, бәзи илаһи сирләрин Һәзрәт Хызыр (әлејһиссалам) васитәсилә Мусаја (әлејһиссалам) өјрәдилмәси Хызыр пејғәмбәрдән (әлејһиссалам) өтрү фәзиләт сајылмасындан габаг, Һәзрәт Мусанын (әлејһиссалам) бу илаһи елмә руһи һазырлығы вә зати ләјагәтидир ки, бунунла да Аллаһ-таала ону билмәдикләринә аҝаһ едир. Әлбәттә, белә бир илаһи фејзин вә рәһмәтин алынмасынын өзү хүсуси (батини вә хариҹи) сәбәб вә шәраитә еһтијаҹлыдыр. Һәзрәт Муса (әлејһиссалам) үчүн бу сәбәб хариҹдә Һәзрәт Хызыр (әлејһиссалам) васитәси илә һазыр олду вә о да будур ки, Хызыр (әлејһиссалам) ачыгҹасына етираф едир ки, ҝөрдүјү бүтүн бунлар Аллаһ-тааланын ирадәси вә Онун тәрәфиндән мәним васитәмлә ачыгланмыш һәгигәтләрдир.\n Фејз Кашани, Тәфсир Сафи, ҹ.3; сәһ.251; Биһарул-Әнвар, ҹ.13; сәһ.278 вә 286.\n Тәфсир Сафи, ҹ.3; сәһ.252; Биһарул-Әнвар, ҹ.13; сәһ.278 вә 286.\n Тәфсир Сафи, ҹ.3; сәһ.252; Биһарул-Әнвар, ҹ.13; сәһ.303 вә 309.\n Кәһф сурәси, 65.\n Тәфсир Сафи, ҹ.3; сәһ.257.\nسوره الكهف (68) : وَكَيْفَ تَصْبِرُ عَلَىٰ مَا لَمْ تُحِطْ بِهِ خُبْرًا\nسوره الكهف (78) : قَالَ هَٰذَا فِرَاقُ بَيْنِي وَبَيْنِكَ ۚ سَأُنَبِّئُكَ بِتَأْوِيلِ مَا لَمْ تَسْتَطِعْ عَلَيْهِ صَبْرًا\n3994 Qədim kəlam 2007/12/09\n: حضرت موسى(ع) با آن‌که پیامبر اولوالعزم بود؛ چرا علم حضرت خضر(ع) از او بیشتر بود؟\n16664 Qədim kəlam 2007/12/09\nاگرچه حضرت موسى(ع) از پیامبران اولوالعزم و پیشگامان رسالت بود، ولى تعلیم برخى نکات توسط خضر(ع) به ایشان و... نقصانِ مقام علمى آن پیامبر بزرگ محسوب نمی‌شود؛ زیرا: در اوّلین لحظات ملاقات آنها با یکدیگر، ...\n20295 Qədim kəlam 2009/05/10\n6961 Qədim kəlam 2011/07/21\n: Hz. Musa (a.s) ulü’l azm bir peygamber olmasına rağmen neden Hz. Hızır’ın ilmi ondan daha fazlaydı?\n1033 Qədim kəlam 2019/04/08\nHz. Musa (a.s) ulü’l azm peygamber ve risaletin öncülerinden olmasına rağmen Hz. Hızır’dan bazı noktaları öğrenmesi bu büyük peygamberin ilmi eksikliği olarak ...\n6060 Nəzəri əxlaq\n4254 Hədis elmləri\n4057 Qədim kəlam\n4344 قابلیت های عرفان\n5606 Nizamlar hüquq və əhkam\n16566 Əhkam və hüquq fəlsəfəsi\n4350 تاريخ کلام\n91273 Əməli əxlaq\n71105 Nizamlar hüquq və əhkam\n54963 Nizamlar hüquq və əhkam\n52276 Nizamlar hüquq və əhkam\n26797 Əxlaq fəlsəfəsi\n26202 Nizamlar hüquq və əhkam


Q=4	C=4	SS=2	LS=0	PS=0	DC=0	LC=0	SD=0	BS=2	G0=99	G1=83	G2=47	DLID=az_RU	BODY=Мәсиһин гардашларына сәдагәтли ол — тәблиғ ет! | Тәлим\n«Буну бу гардашларымдан ән кичији үчүн етдијинизә ҝөрә, елә һесаб едирәм ки, мәним үчүн етмисиниз» (МӘТ. 25:40).\nЈеһова Аллаһ гојун вә кечи мәсәлинә неҹә ајдынлыг ҝәтириб?\nТәблиғ етмәк тапшырығы кимләрә верилиб?\nНәјә ҝөрә инди Мәсиһин гардашларына көмәк етмәјин әсил вахтыдыр?\n1, 2. а) Иса јахын достларына һансы мәсәлләри чәкмишди? (Мәгаләнин әввәлиндәки шәклә бахын.) б) Гојун вә кечи мәсәли һагда биз нәји билмәлијик?\nИСА Мәсиһ јахын достлары Бутрус, Андреас, Јагуб вә Јәһја илә сөһбәт едир. Иса артыг онлара садиг вә ағыллы нөкәр, он гыз вә талант мәсәлләрини данышыб. Анҹаг сөһбәтинин сонунда бир мәсәл дә чәкир. О, «инсан Оғлу»нун бүтүн халглары мүһакимә едәҹәји вахты тәсвир едир. Бу мәсәл дә шаҝирдләри үчүн олдугҹа мараглыдыр. Белә ки, Иса гојун вә кечи кими тәсвир олунан ики групдан бәһс едир. Һәмчинин Падшаһын гардашлары адландырдығы үчүнҹү ваҹиб групдан да сөз ачыр. (Мәтта 25:31—46 ајәләрини охујун.)\n2 Бу мәсәл узун илләрдир Јеһованын халгы үчүн мараглыдыр. Чүнки мәсәлдә сөһбәт инсанларын талејиндән ҝедир. Иса нәјә ҝөрә бәзиләринин әбәди һәјат алаҹағыны, диҝәрләринин исә һәмишәлик мәһв олаҹағыны ачыгламышды. Һәјатымыз бу мәсәлин мәғзини баша дүшмәјимиздән вә буна ујғун давранмағымыздан асылыдыр. Мәсәлә бу дәрәҹәдә ҹидди олдуғундан нөвбәти суалларын ҹавабы бизим үчүн мараглыдыр: Јеһова Өз хидмәтчиләринә бу мәсәли тәдриҹән неҹә ачыглајыб? Нәјә ҝөрә дејә биләрик ки, бу мәсәл тәблиғ ишинин ваҹиблијини вурғулајыр? Тәблиғ етмәк тапшырығы кимләрә верилиб? Һәмчинин нәјә ҝөрә Падшаһа вә онун «гардашларым» адландырдығы кәсләрә көмәк етмәјин инди әсил вахтыдыр?\nМӘСӘЛИН МӘҒЗИ ТӘДРИҸӘН АЧЫГЛАНЫР\n3, 4. а) Гојун вә кечи мәсәлиндә һансы әсас мәгамлары билмәлијик? б) «Сион Ҝөзәтчи гүлләси»нин 1881-ҹи ил сајында бу мәсәл неҹә изаһ олунурду?\n3 Гојун вә кечи мәсәлини дүзҝүн баша дүшмәк үчүн үч ваҹиб мәгамы дәрк етмәлијик: сөһбәт кимләрдән ҝедир, һөкм вахты нә вахтдыр вә нәјин әсасында кимләрәсә гојун, кимләрәсә кечи һөкмү чыхарылаҹаг.\n4 «Сион Ҝөзәтчи гүлләси»нин 1881-ҹи ил сајында дејилирди ки, һәм Падшаһ, һәм дә «инсан Оғлу» адланан шәхс Иса Мәсиһдир. О дөврдә јашамыш Мүгәддәс Китаб Тәдгигатчылары «Крал Јаковун Мүгәддәс Китабы»ндакы «гардашларым» сөзүнү Мәсиһлә бирликдә һакимијјәт сүрәҹәк кәсләрә, һәмчинин јер үзүндә камиллијә говушан бүтүн инсанлара аид едирдиләр. Онлар дүшүнүрдүләр ки, гојунларын кечиләрдән ајрылмасы Мәсиһин Миниллик Һөкмранлығы заманы һәјата кечириләҹәк. Һәмчинин онлар инанырдылар ки, инсанлара гојун һөкмү Аллаһын мәһәббәт гануну әсасында јашадыглары үчүн чыхарылаҹаг.\n5. 1920-ҹи илләрдә мәсәлин изаһына неҹә ајдынлыг ҝәтирилди?\n5 1920-ҹи илләрин әввәлләриндә Јеһова Өз халгына бу мәсәли даһа јахшы баша дүшмәјә көмәк етди. «Ҝөзәтчи гүлләси»нин 1923-ҹү ил 15 октјабр сајында «инсан Оғлу»нун Иса олдуғу тәсдигләнди. Лакин орада Мүгәддәс Јазылара әсасланан санбаллы дәлилләр ҝәтирилди ки, Мәсиһин гардашлары онунла бирликдә ҝөјдә идарә едәҹәк кәсләрдир, гојунлар исә Мәсиһин Падшаһлығынын һакимијјәти алтында јер үзүндә әбәди јашамаға үмид едән инсанлардыр. Гојунларын кечиләрдән ајрылмасы вахтына ҝәлдикдә исә мәгаләдә дејилирди ки, Мәсиһин гардашлары Миниллик Һөкмранлыг заманы онунла бирликдә ҝөјдә идарә едәҹәкләр, буна ҝөрә дә јер үзүндә јашајан кәсләрин онлара көмәк етмәләри, јахуд да етмәмәләри гејри-мүмкүн олаҹаг. Одур ки, гојунларын кечиләрдән ајрылмасы Миниллик Һөкмранлыг башламаздан әввәл баш тутмалыдыр. Мәгаләдә һәмчинин дејилирди ки, Исаны Аға кими гәбул етдикләри вә ҝөзәл һәјатла бағлы үмидләрини Падшаһлыға бағладыглары үчүн инсанлара гојун һөкмү чыхарылаҹаг.\n6. 1990-ҹы илләрин орталарында нәјә ајдынлыг ҝәтирилди?\n6 Бу јени изаһын нәтиҹәсиндә Јеһованын халгы елә дүшүнүрдү ки, инсанлара бу дөврүн јекунунда, Падшаһлыг хәбәринә ҝөстәрдикләри мүнасибәтә әсасән гојун вә ја кечи һөкмү чыхарылыр. Лакин 1990-ҹы илләрин орталарында бу мәгама ајдынлыг ҝәтирилди. «Ҝөзәтчи гүлләси» журналынын 1995-ҹи ил 15 октјабр сајынын ики мәгаләсиндә Исанын Мәтта 24:29—31 вә Мәтта 25:31, 32 ајәләриндә јазылмыш сөзләриндәки охшарлыглар ҝөстәрилмишди *. (Ајәләри охујун.) Биринҹи мәгаләдә дејилирди: «Гојун вә кечи һөкмү ҝәләҹәкдә чыхарылаҹаг». Бәс һансы ҝәләҹәкдә? «Бу, Мәтта 24:29, 30 ајәләриндә гејд олунан “мүсибәт” башлајандан вә инсан Оғлу “ҹалал ичиндә” ҝәләндән сонра баш верәҹәк... О заман, бу шәр дүнјанын сонуна јахын Иса Мәсиһ мәһкәмә гуруб һөкм чыхараҹаг вә һөкмү иҹра едәҹәк».\n7. Биз инди гојун вә кечи мәсәлини неҹә баша дүшүрүк?\n7 Бу ҝүн гојун вә кечи мәсәлини биз ајдын баша дүшүрүк. Һаггында бәһс олунан кәсләрә ҝәлинҹә, Падшаһ вә ја «инсан Оғлу» Иса Мәсиһдир, Падшаһын гардашлары онунла бирҝә ҝөјдә идарә едәҹәк мәсһ олунмуш киши вә гадынлардыр (Ром. 8:16, 17). Гојунлар вә кечиләр бүтүн халглардан олан адамлары тәмсил едир. Онлар мүгәддәс руһла мәсһ олунмајыблар. Һөкмүн вахтына ҝәлдикдә исә, бу, чох тезликлә баш верәҹәк бөјүк мүсибәтин сонуна јахын олаҹаг. Бәс инсанлара нәјин әсасында гојун вә ја кечи һөкмү чыхарылаҹаг? Бу, онларын Мәсиһин јер үзүндәки мәсһ олунмуш гардашларына неҹә мүнасибәт ҝөстәрмәләриндән асылы олаҹаг. Биз Јеһоваја миннәтдарыг ки, бу дүнјанын сонуна чох аз галан бир вахтда О, бу мәсәлә, еләҹә дә Мәтта 24, 25-ҹи фәсилләрдәки диҝәр мәсәлләрә тәдриҹән ајдынлыг ҝәтирир.\nМӘСӘЛДӘ ТӘБЛИҒ ИШИ НЕҸӘ ВУРҒУЛАНЫР?\n8, 9. Нәјә ҝөрә гојунлар салеһ адланырлар?\n8 Дүздүр, гојун вә кечи мәсәлиндә Иса тәблиғ ишиндән бирбаша данышмыр. Бәс онда нәјә әсасән демәк олар ки, мәсәлдә тәблиғ ишинин ваҹиблији вурғуланыр?\n9 Әввәла, унутмајаг ки, Иса мәсәлләрлә өјрәдирди. Ајдындыр ки, о, һәрфи мәнада гојунлары кечиләрдән ајырмагдан данышмырды. Буна бәнзәр тәрздә, Иса ону нәзәрдә тутмурду ки, һаггында гојун һөкмү чыхарылан һәр кәс шәхсән онун гардашларыны једиздирмәли, ичиздирмәли, онлара гуллуг етмәли вә ја дустаг оланларына баш чәкмәлидир. О, мәҹази мәнада гојун оланларын онун гардашларына мүнасибәтиндән данышырды. Иса гојунлары она ҝөрә салеһ адландырырды ки, онлар Мәсиһин јер үзүндә мәсһ олунмуш гардашларынын олдуғуну гәбул едир вә чәтин дөвр олан ахырзаманда онлара сәдагәтлә көмәк едирләр (Мәт. 10:40—42; 25:40, 46; 2 Тим. 3:1—5).\n10. Гојунлар Мәсиһин гардашларына неҹә јахшылыг едә биләрләр?\n10 Икинҹиси, Исанын сөзләринин контекстинә нәзәр салын. О, һүзурунун вә бу дөврүн јекунунун әламәти барәдә данышырды (Мәт. 24:3). Сөһбәтинин әввәлиндә Иса билдирди ки, әламәтин мүһүм ҹәһәтләриндән бири Падшаһлыг һагда мүждәнин «бүтүн јер үзүндә тәблиғ» едилмәси олаҹаг (Мәт. 24:14). Һәмчинин гојун вә кечи мәсәлиндән өнҹә талант мәсәлини чәкди. Өтән мәгаләдән өјрәндијимиз кими, Иса бу мәсәллә ҝөстәрди ки, онун мәсһ олунмуш шаҝирдләри, јәни гардашлары тәблиғ ишинә ҹан гојмалыдыр. Лакин Исанын һүзуру заманы јер үзүндә галан аз сајда мәсһ олунмушун гаршысында чох бөјүк бир иш вар: сон ҝәлмәздән әввәл «халгларын һамысына» тәблиғ етмәк. Гојун вә кечи мәсәли ҝөстәрир ки, мәсһ олунмушлара көмәк едиләҹәк. Буна ҝөрә дә гојун һөкмү чыхарылаҹаг кәсләрин Мәсиһин гардашларына ән бөјүк јахшылығы онларын тәблиғ ишинә көмәк етмәкдир. Бәс мәсһ олунмушлара неҹә көмәк етмәк олар? Бу, өзүнә јалныз мадди вә емосионал көмәји дахил едир, јохса буна башга шејләр дә дахилдир?\nКИМЛӘР ТӘБЛИҒ ЕТМӘЛИДИР?\n11. Һансы суал доғур вә нә үчүн?\n11 Билдијимиз кими, бу ҝүн Исанын сәккиз милјон шаҝирдинин бөјүк гисми мәсһ олунмуш дејил. Иса талантлары онлара јох, мәсһ олунмуш нөкәрләринә вериб (Мәт. 25:14—18). Онда суал доғур: «Тәблиғ етмәк тапшырығы мүгәддәс руһла мәсһ олунмајанлара да аиддир?» Ҹаваб «бәли»дир. Нөвбәти абзасларда буна бир нечә тутарлы сәбәб ҝәтирилир.\n12. Исанын Мәтта 28:19, 20 ајәләриндәки сөзләриндән һансы гәнаәтә ҝәлирик?\n12 Иса шаҝирдләринин һамысына тәблиғ етмәји тапшырмышды. Дирилдикдән сонра Иса давамчыларына шаҝирд һазырламағы вә әмр етдији «һәр шејә» риајәт етмәји онлара өјрәтмәји тапшырмышды. Онун әмр етдији һәр шејә тәблиғ етмәк тапшырығы да дахил иди. (Мәтта 28:19, 20 ајәләрини охујун.) Елә буна ҝөрә дә ҝөјдә идарә етмәјә вә ја јердә јашамаға үмид етмәсиндән асылы олмајараг, Мәсиһин бүтүн шаҝирдләри тәблиғ етмәлидирләр (Һәв. 10:42).\n13. Јәһјанын ҝөрдүјү ҝөрүнтүдән нә ајдын олур вә нә үчүн?\n13 «Вәһј» китабы ҝөстәрир ки, һәм мәсһ олунмушлар, һәм дә диҝәр мәсиһиләр тәблиғ ишиндә иштирак етмәлидир. Иса ҝөрүнтүдә һәвари Јәһјаја ҝөстәрмишди ки, «ҝәлин», јәни Мәсиһлә бирликдә ҝөјдә идарә едәҹәк 144 000 мәсһ олунмуш инсанлары «һәјат сујуну һавајы» ҝөтүрмәјә дәвәт едир (Вәһј 14:1, 3; 22:17). Бу мәҹази су Мәсиһин фидјә гурбанлығы әсасында бәшәријјәти ҝүнаһ вә өлүмдән азад етмәк үчүн Јеһованын ҝөрдүјү тәдбирләри тәмсил едир (Мәт. 20:28; Јәһ. 3:16; 1 Јәһ. 4:9, 10). Фидјә бизим тәблиғ етдијимиз хәбәрин өзәјидир вә мәсһ олунмушлар инсанлара фидјә вә онун ҝәтирдији фајдалар барәдә өјрәтмәк ишиндә өндә ҝедирләр (1 Кор. 1:23). Анҹаг Јәһја һәмин ҝөрүнтүдә «ҝәлин» синфинә аид олмајанлары да ҝөрүр. Онлара да әмр едилир ки, «Ҝәл!» десинләр. Онлар табе олуб башгаларыны да һәјат сујуну ҝөтүрмәјә дәвәт едирләр. Икинҹи група аид олан бу инсанлар јердә әбәди јашамаға үмид едәнләрдир. Беләликлә, бу ҝөрүнтү ајдын шәкилдә ҝөстәрир ки, «ҝәл» дәвәтини гәбул едән һәр кәс башгаларына тәблиғ етмәк мәсулијјәти дашыјыр.\n14. Мәсиһин ганунуна табе олмаг өзүнә нәји дахил едир?\n14 Мәсиһин ганунуна табе олан һәр кәс тәблиғ етмәлидир (Гал. 6:2). Јеһова Она ибадәт едән һәр кәсә ејни гануну верир. Мисал үчүн, О, исраиллиләрә демишди: «Јерли үчүн дә, аранызда јашајан јаделли үчүн дә ганун бир олаҹаг» (Чых. 12:49; Лав. 24:22). Дүздүр, мәсиһиләр Мусанын гануну алтында дејилләр. Амма истәр мәсһ олунмуш олаг, истәр јох, һамымыз Мәсиһин ганунуна табејик. Бу ганун өзүнә Исанын бүтүн тәлимләрини дахил едир. Исанын тәлимләри ичиндә ән алиси севмәк әмридир (Јәһ. 13:35; Јаг. 2:8). Аллаһы, Мәсиһи вә инсанлары севдијимизи ҝөстәрмәјин ән бариз үсулларындан бири исә Падшаһлыг һагда мүждәни тәблиғ етмәкдир (Јәһ. 15:10; Һәв. 1:8).\n15. Нәјә ҝөрә демәк олар ки, Исанын тәблиғ етмәк әмри онун бүтүн давамчыларына аиддир?\n15 Исанын аз сајда инсана дедији сөзләри чохлу адама да аид етмәк олар. Мисал үчүн, Иса Падшаһлыг әһдини ҹәми 11 һәварисилә бағласа да, бу әһд әслиндә 144 000 нәфәрин һамысына аиддир (Лука 22:29, 30; Вәһј 5:10; 7:4—8). Ејнилә, Иса аз сајда давамчысына, јәни дириләндән сонра ҝөрүндүјү шаҝирдләринә тәблиғ етмәји тапшырмышды (Һәв. 10:40—42; 1 Кор. 15:6). Амма биринҹи әсрдәки бүтүн садиг шаҝирдләр дәрк едирдиләр ки, Исадан шәхсән ешитмәсәләр дә, бу әмр онлара да аиддир (Һәв. 8:4; 1 Бут. 1:8). Бу ҝүн дә Иса Падшаһлығын сәккиз милјон фәал тәблиғчисиндән һеч кимә шәхсән һеч бир тапшырыг вермәјиб. Лакин һәр кәс баша дүшүр ки, Мәсиһә иман етмәли, иманыны исә шаһидлик етмәклә изһар етмәлидир (Јаг. 2:18).\nСАДИГ ОЛМАҒЫН ИНДИ ӘСИЛ ВАХТЫДЫР\n16-18. Гојун һөкмү алмаг истәјәнләр Мәсиһин гардашларына неҹә көмәк едә биләрләр вә нәјә ҝөрә буну етмәјин инди әсил вахтыдыр?\n16 Шејтан Мәсиһин јер үзүндә галан мәсһ олунмуш гардашлары илә мүһарибә апарыр. Аз галан вахты даһа да азалдыгҹа о, һүҹумларыны лап артыраҹаг (Вәһј 12:9, 12, 17). Шиддәтли сынаглара мәруз галсалар да, мәсһ олунмушлар тарихдә ҝөрүлмәмиш ән бөјүк тәблиғ кампанијасыны һәјата кечирирләр. Сөзсүз ки, Иса онлара јар олур, онлара јол ҝөстәрир (Мәт. 28:20).\n17 Сајы артмагда олан вә гојун һөкмүнү алмаг истәјән мәсиһиләр Мәсиһин гардашларына көмәк етмәји өзләринә шәрәф билирләр. Онлар буну тәкҹә тәблиғ етмәклә јох, диҝәр үсулларла да едирләр. Мәсәлән, көнүллү ианәләр едир, Падшаһлыг вә конгрес залларынын, филиал биналарынын иншасында көмәк едир, еләҹә дә садиг вә ағыллы нөкәрин рәһбәрлик етмәк үчүн тәјин етдији кәсләрә сәдагәтлә итаәт едирләр (Мәт. 24:45—47; Ибр. 13:17).\nГојунабәнзәр инсанлар Мәсиһин гардашларына мүхтәлиф үсулларла көмәк едирләр (17-ҹи абзаса бахын)\n18 Тезликлә мәләкләр бөјүк мүсибәтин дағыдыҹы күләкләрини бурахаҹаг. Бу һадисә Мәсиһин јердә галан гардашларынын һамысы сонунҹу дәфә мөһүрләндикдән сонра баш верәҹәк (Вәһј 7:1—3). Армаҝеддон башламаздан әввәл мәсһ олунмушлар ҝөјә апарылаҹаглар (Мәт. 13:41—43). Она ҝөрә дә гојун һөкмү алмаг истәјән һәр кәс үчүн Мәсиһин гардашларына сәдагәтлә көмәк етмәјин инди әсил вахтыдыр.\n^ абз. 6 Бу мәсәлин әтрафлы изаһыны «Ҝөзәтчи гүлләси» журналынын 1995-ҹи ил, 15 октјабр сајынын «Һөкм тахты гаршысында сән неҹә дураҹагсан?», «Гојунлары вә кечиләри һансы ҝәләҹәк ҝөзләјир?» адлы мәгаләләриндән (рус.) охуја биләрсиниз.


Q=8	C=3	SS=0	LS=5	PS=0	DC=0	LC=0	SD=0	BS=3	G0=62	G1=50	G2=31	DLID=az_RU	BODY=Шејтанын Һијләләри Чох Зәифдир! Гурани Кәрим.\nАБШ, Гәрб, сионист режим вә Сәудијјә Әрәбистаны Һизбуллаһ нијә һәдәф сечиб? - АНАЛИЗ\nГәрбин вә Сәудијјәнин нәзарәтиндә олан террорчуларын нөвбәти һәдәфи Ливандыр!\nХәбәрин коду : 751213\nМәнбә : ФактХәбәр-ин Аналитик Мәркәзи\nЛиванын Һизбуллаһ тәшкилаты өлкәнин шимал-шәргиндә, Сурија сәрһәдиндә вә башга јерләрдә ИШИД террорчулары илә фәал шәкилдә мүһарибәдә јеҝанә һәрби ҝүҹ кими ҝөрүнүр. Ејни заманда, јүз минләрлә јохсул Ливан вәтәндашы илә сағлам сосиал әлагә гуран јеҝанә тәшкилатдыр. Һәм мүсәлман, һәм дә христиан партијаларла вә һәрәкатларла коалисијалар јарадыр. О һалда Һизбуллаһ нә үчүн һәдәф сечилиб?\nӘһли Бејт (әлејһимус сәлам) -АБНА- Хәбәр Аҝентлији- Ливан артыг өз ајаглары үстүндә дајана билмир. Боғулмуш, горхмуш вә малијјәсиз һала дүшмүш вәзијәтдәдир.\nҸәбһә хәттиндә јерләшән өлкә шәргдә вә шималда ИШИД террорчуларынын нәзарәтиндә олан әразиләрә, ҹәнубда дүшмән Исраилә, гәрбдә исә дәрин мави дәнизә бахыр. Әксәријјәти суријалы олан 1.5 милјон гачгын кичик өлкә әразисинин һәр јеринә сәпәләнмиш вәзијјәтдәдир. Игтисадијјаты чөкүр, инфраструктуру да дағылыр. ИШИД Сурија сәрһәдиндә, сөзүн әсл мәнасында гапынын ағзындадыр. Һәтта бир ајағы Ливанын ичиндәдир вә вахташыры олараг өлкәјә һүҹум едир, бүтүн Ливан шәһәрләриндә вә бүтүн чөл саһәләриндә сајсыз-һесабсыз "јатан һүҹрәләр" јарадыр. Һизбуллаһ ИШИД-ә гаршы вурушур, анҹаг ҝөрүнән одур ки, Гәрб вә Сәудијјә Әрәбистаны ИШИД-и дејил, Һизбуллаһы өз ҝеосијаси марагларынын өнүндәки бөјүк тәһдид кими ҝөрүр. Ливан ордусу нисбәтән јахшы тәлим алыб, лакин јахшы силаһланмајыб вә бүтүн өлкә кими орду да пул сарыдан корлуг чәкир.\nЈерли сакинләр дүшүнүрләр ки, вәзијјәт бир аз да белә давам етсә, бир зәрбәјә бүтүн өлкә дағылаҹаг, јаныб күл олаҹаг.\nГәрбин вә реҝионал мүттәфигләрин истәдији һәгигәтән будурму?\nИнди јүксәк сәвијјәли хариҹи нүмајәндәләр бир-биринин ардынҹа Ливаны зијарәт едир: БМТ баш катиби Пан Ҝи Мун, Дүнја Банкы Групунун рәһбәри Жим Јонҝ Ким вә АИ хариҹи сијасәт рәһбәри Федерика Могерини. Бүтүн хариҹи зијарәтчиләр прогнозлашдырылмыш вә мүҹәррәд шәкилдә ИШИД-ин јахында олмасы вә һазырда Ливанда јашајан 1,5 милјон суријалы гачгынын талеји һаггында "дәрин нараһатлығыны" билдирир. Һамысы, "Гоншу Суријадакы мүһарибәнин кичик Ливан үзәриндә дәрин тәсирләри вар", - дејә сөјләјир.\nМүһарибәјә кимин тәкан вердији исә һеч вахт мүзакирә олунмур.\nВә бир дә һәлл едилмир. Јалныз чох аз сајда конкрет сөз верилир. Сөз верилән шејләр дә јеринә јетирилмир.\nПан Ҝи Мун, Жим Јонҝ Ким вә Бејрутдакы БМТ гурумларынын рәһбәрләри арасында кечирилән гапалы топлантыја гатылан мәнбәләр билдирибләр ки, јени, конкрет вә ја илһамвериҹи һеч бир шејдән данышылмајыб.\nАды бејнәлхалг олан тәшкилатлар Ливаны дәрин вә ҝедән бөһранлардан хилас етмәк истигамәтиндә чох аз мејл ҝөстәрир. Белә ки, бир чох өлкә вә тәшкилат давамлы олараг Ливанын боғазына сарылдығы бир вахтда, өлкә "инсан һаглары позунтулары" вә "зәиф вә тәсирсиз һөкумәтә саһиб олмагда" иттиһам едилир. Онлары ән чох нараһат едән шеј исә, Һизбуллаһын (јәни бир чох Гәрб өлкәсинин вә онларын Әрәб дүнјасындакы мүттәфигләринин "террор сијаһысына" салдығы бир тәшкилатын) өлкә рәһбәрлијинә гошулмасына бир сәвијјәдә иҹазә верилмәсидир.\nЛиванын Һизбуллаһ тәшкилаты өлкәнин шимал-шәргиндә, Сурија сәрһәдиндә вә башга јерләрдә ИШИД террорчулары илә фәал шәкилдә мүһарибәдә јеҝанә һәрби ҝүҹ кими ҝөрүнүр. Ејни заманда, јүз минләрлә јохсул Ливан вәтәндашы илә сағлам сосиал әлагә гуран јеҝанә тәшкилатдыр. Һәм мүсәлман, һәм дә христиан партијаларла вә һәрәкатларла коалисијалар јарадыр.\nО һалда Һизбуллаһ нә үчүн һәдәф сечилиб?\nЧүнки башлыҹа олараг шиә мүсәлманлар Гәрбин Әрәб дүнјасындакы демәк олар ки, бүтүн мүттәфигләри тәрәфиндән дүшмән кими ҝөрүнүр вә һәдәф алыныр. Һәдәф алынмасы илә бәрабәр, бәзән бирбаша сырадан белә чыхарылыр.\nҺизбуллаһ Иранын сағ голу кими ҝөрүнүр. Иран исә шиә өлкәсидир вә илләрдир Гәрб империализминин гаршысында, Русијанын, Чинин вә Латын Америкасы өлкәләринин, һансы ки, Гәрб империализминә бојун әјмәдикләри үчүн "диктатура" адландырылан өлкәләрин јанындадыр.\nҺизбуллаһ һәм Иранын, һәм дә Суријадакы Бәшшар Әсәд һөкумәтинин јахын мүттәфигидир. Исраил нә заман Ливана һүҹум етсә, Һизбуллаһ Исраиллә дөјүшүр вә дөјүшмәк мәҹбуријјәтиндә галдығы мүһарибәләрин әксәријјәтини газаныр. Һәрәкат Гәрбин, Исраил вә Сәудијјә Әрәбистанынын ишғалчылыг сијасәтинә ачыг әдавәтдәдир вә лидерләри һәдсиз дәрәҹәдә сөзүнү ачыг дејәндир. Мәһз буна ҝөрә дә өлкәнин сүннү вә христиан әһалиси дә Һизбуллаһ лидери Сејид Һәсән Нәсруллаһа бөјүк рәғбәт ҝөстәрирләр.\nДемәк, мәсәләнин көкүндә дајанан әсл сәбәб бунлардыр: Гәрбин бирбаша нәзарәти алтында олан ИШИД вә диҝәр террор тәшкилатлары илә ачыг мүбаризә апарыр, Гәрб империализминин гаршысында дуранларла јахын әлагәләрә маликдир.\nБу садалананлар Гәрбин вә онун реҝиондакы мүттәфигләринин планлары илә дабандабана зиддир. Чүнки онларын вуран әли олан ИШИД вә диҝәр террор тәшкилатлары Һизбуллаһын мүгавимәти илә үзләширләр. Бу исә һазырланмыш планын иҹрасыны ләнҝидир.\nАнҝие Тиббс сон илләрдә Јахын Шәргдә баш верән һадисәләри јахындан изләјән "Диссидент Воиҹе"нин саһиби вә баш редакторудур. О, 2005-ҹи илдәки һадисәләрлә буҝүнкү һадисәләр арасында гыса бир мүгајисә апармағын, вәзијјәтин мүрәккәблијини анламаг бахымындан бөјүк әһәмијјәти олдуғуну дејир:\n"Ҝөрүнүр, 1990-ҹы илдә дахили мүһарибәнин баша чатмасындан бу јана сакитлијин, инкишафа башлајан, һәгиги вә ја хәјали көһнә јараларын, кечмиш сәһвләрин унудулмадығы, әфв едилмәдији бир өлкәдә, Һизбуллаһын һәрби вә сијаси уғуру гәбул едилмир. 2005-ҹи илдә, кечмиш баш назир Рәфиг Һарири вә әтрафындакы 20 нәфәрин өлүмүнә сәбәб олан бомбалы һүҹумдан сонра АБШ вә Исраил бир дәнә дә дәлил гырынтысы тәгдим етмәдән, јүксәк сәслә "Сурија едиб" демишди. Ливан һөкумәтинин тәләб илә өлкәдә јерләшән Сурија әсҝәрләри, АБШ-ын ҝөстәришилә өлкәдән чыхарылды вә БМТ-нин 1559 сајлы гәрарыны әсас ҝөтүрәрәк, Ливандакы бүтүн көнүллү групларын тәрксилаһ едилмәси лазым олдуғуну да сөјләди. План ачыг иди. Сурија силаһлы гүввәләринин ҝетмәси вә Һизбуллаһын силаһсызладырылмасыјла, Ливанын ҹәнуб сәрһәдини тамамилә мүдафиәсиз һалда гојаҹаг ики аддым баш верәҹәкди. Бу һалда Исраилин һүҹум едиб, әлә кечирмәсинә ким мане олаҹагды?"\nТиббс ејни заманда ады бејнәлхалг олан ҹәмијјәтин Ливаны гәсдән мүдафиәсиз һалда гојдуғу гәнаәтиндәдир:\n"Бу ҝүн дә охшар һијләҝәр ссенари һазырланыр. Һизбуллаһ Суријада ИШИД-лә дөјүшмәклә мәшғулдур. Ливан ордусу јахшы тәлим ҝөрүб, амма силаһлары јохдур, бүтүн силаһ мүгавиләләри ләғв едилир, БМТ вә БВФ һәр һансы бир дәстәк тәгдим етмир, кичик Ливан бир милјондан чох суријалы гачгынын ағырлығы алтында нәфәс алмыр. Бу, Исраилин вә Гәрбин вәкил ордусу олан ИШИД-ин Ливанын ичинә ҝирмәси вә өлкәнин суверенлијинин дағылмасы үчүн мүкәммәл бир фүрсәтдир."\nБу вәзијјәтә нәзәрә алан бәзи Ливанлы лидерләр баш верәнләрә реаксија ҝөстәрди. Хариҹи ишләр назири Ҹибран Бассил Пан Ҝи Мунун Бејрута вә Бекаа вадисинә етдији ики ҝүнлүк сәфәрдә онунла ҝөрүшмәји рәдд етди. Даһа сонра исә мәтбуат конфрансы кечирәрәк белә деди:\n"Мүһарибә төрәдәр, сонра да башгаларыны гачгынлара инсан һүгуглары конвенсијаларына ујғун шәкилдә ев саһиблији етмәјә сәсләјирләр."\nЛиван чөкүр. Бир заманларын исрафчы пајтахты Бејрут белә, даим гаранлыгдадыр. Су фасиләләрлә верилир вә зибилләр күчәләрдә галагланыр. Өлкә игтисади ҹәһәтдән кәскин ҝериләјир.\nБејрут Америка Университети Малијјә Кафедрасынын профессору олан Доктор Сәлим Шаһин өлкә һаггында адәтән ән азындан орта сәвијјәдә никбиндир. Анҹаг сон просесләр онун никбинлијини дә ашындырыб:\n"Реҝионал ҝеосијаси ҝәрҝинликләр, Суријадакы дахили тоггушма вә бунларын өлкә дахилиндәки нәтиҹәләри, туризм, тиҹарәт вә әмлак секторларына тәсир етди. Өлкә игтисади дурғунлуг алтынҹы илинә дахил олуб вә ҺСБҸ јахын перспективдә реаллашаҹаг јахшылашма һаггында һәлә дә шүбһәлидир. Дөвләт бүдҹәси кәсири һазырда илдә 20 фаиз артыр вә ҮДМ-ин артым фаизи сыфыра јахындыр".\nПедагог вә ејни заманда УНЕСҸО-нун Бејрутда јерләшән Әрәб Реҝионал Офисиндә гоҹаман програм мүтәхәссиси кими чалышан Јајои Сеҝ һәм Сурија, һәм дә Ливанда интенсив ишләр апарыр. Она ҝөрә тәһсил сектору чырпыныр:\n"Дөвләт тәһсил сектору өлкәдәки вәзијјәтә ҝөрә чох кичикдир: Мәктәбләр тәһсил алмаг истәјән әһалинин садәҹә 35 фаизинә бәс едир. Тәһсилә ајрылан дөвләт вәсаити 10 фаиздән ашағыдыр. Һалбуки дүнја һесабламасы вә ја триангулјасија нөгтәси 18-20 фаиз сәвијјәсиндәдир. Бөлҝәдә давам едән вә Ливанын бөјүк бир гачгын ахынына јер тапмаг мәҹбуријјәтиндә галдығы бөһран, вәзијјәти даһа да мүрәккәбләшдирир. Дөвләт тәрәфиндән апарылан ишләр ҝенишләниб вә ҝенишләнмәјә давам едир. Анҹаг вәзијјәт кејфијјәтә тәсир ҝөстәрир вә мүдафиәсиз галан ливанлы шаҝирдләр мәктәбдән узаглашыр."\nБМТ тәшкилатларындан бириндә ишләјән Надинә Ҝеорҝес Ҝһолам перспектив үчүн үмидсиздир:\n"Хүсусилә сон беш илдә Ливанда оланлар һәгигәтән дә депрессија јарадан вәзијјәтдир. Кечмишдә гәзәбими ифадә етмәк үчүн фәал етиразлара гатылмышдым. Амма артыг бунун һәр һансы бир дәјишиклик јарадыб јаратмадығыны, һәр һансы бир шеји дәјишиб дәјишмәдијини билмирәм. Ҝөзүмүзүн гаршысында ишләјән бир һөкумәт јохдур. Тәкҹә сәккиз ајда үч јүз мин тон ишләнмәмиш зибил јығылыб. Мәзһәб мүнагишәләри вар, реҝионал мүнагишәләр вар. Башга нә олмалыдыр? Ливан бу гәдәр тәзјигә даһа чох дөзә билмәз. Һәр шеј дағылыр.\nЛакин даһа писи һәлә олмајыб. Бу јахынларда Сәудијјә Әрәбистаны Ливана едәҹәји 4 милјард долларлыг јардым пакетини ләғв едиб. Бу пакетин Франсадан алынаҹаг бөјүк мигјаслы мүасир силаһ алышыны малијјәләшдирәҹәји ҝөзләнилирди ки, бу тәҹили олараг еһтијаҹ дујулан вә чох ҝеҹикмиш бир шејдир. Әлбәттә, әҝәр Гәрб вә Сәудијјә Әрәбистаны ИШИД-лә мүһарибә мәсәләсиндә ҹиддидирләрсә".\nСәудијјә Әрәбистаны Краллығы Һизбуллаһын һөкумәтдә тәмсил олунмасына, Ливанын Әрәб Бирлијиндәки Гәрб мүттәфигләрини дәстәкләмәји рәдд етмәсинә (Һизбуллаһы террорчу груп кими тәсвир етдији үчүн) вә Бејрутун кәнарындакы Рәфиг Һарири Бејнәлхалг Һава Лиманындан ики тон наркотик гачырмаға чалышаркән јахаланан бир Сәудијјә шаһзадәсини һәлә дә һәбсдә сахланмасына ҝөрә Ливаны ҹәзаландырыр".\nҺазырда бу кичик, лакин шәрәфли өлкә үчүн ән тәһлүкәли вахтлардыр. Сурија гүввәләри Русијанын бөјүк јардымы илә Сурија шәһәрләрини бир-бир ИШИД-дән, диҝәр диҝәр террорчу груплардан азад едир.\nИШИД Ирага кечиб, орадакы һавадарларына гатылмаға ҹәһд едир, лакин Ираг һөкумәти өзүнү таразлајыб, дөјүшмәјә һазыр вәзијјәтә ҝәлиб.\nИШИД вә ја Әл-Нусра үчүн зәифләмиш вә демәк олар ки, ифласа уғрамыш Ливана јөнәлмәк ән мәнтигли аддым олаҹаг. Гәрб, Сәудијјә Әрәбистаны вә диҝәриләри дә буну гәти шәкилдә билирләр.\nӘслиндә ИШИД инди орададыр. Ливанын һәгиги мәнада бүтүн шәһәр вә гәсәбәләринә, кәндләринә сызыб. Буну етмәјә еһтијаҹы һисс едәндә, шиәләрә, ордуја вә башга һәдәфләрә гаршы һүҹумлар һәјата кечирирләр. Һәм ИШИД, һәм дә Нусра буну едир. Вә ИШИД-ин хәјалы ашкардыр: дәнизә ҝириш олан, Ливанын ән азындан шимал һиссәләрини дә сәрһәдинә алаҹаг бир хилафәт дөвләти гурмаг.\nӘҝәр Гәрб вә мүттәфигләри бу планлара мане олмаг үчүн һеч бир шеј етмирсә, бу онларын буну етмәк истәмәмәсиндән гајнагланыр. Бир шејләр едән исә садәҹә Һизбуллаһдыр. Мәһз буна ҝөрә Һизбуллаһ дүнја иҹтимаијјәтинин ҝөзү гаршысында террорчу кими ҝөстәрилир, нүфуздан салынмасына ҹәһдләр ҝөстәрилир. Јәни сабаһ һансыса коалисија јарадыб, Һизбуллаһа ҝөрә Ливана һүҹум едиләрсә, һеч кәс “нијә” суалыны вермәсин.\nҜеридә гојдуғумуз он илләрдә Ливан бөјүк бәлалар чәкди. Бу дәфә әҝәр Гәрб вә мүттәфигләри дүшүнҹәләрини дәјишмәсә, тезликлә варлығына сон гојула биләр.\nЛиван рәһбәрлији ичиндә дә бирләшмиш бир ҹәбһә јохдур. Гәрбпәрәст вә Сәудијјә тәрәфдары фраксијалар Гәрб марагларына мејдан охујан өлкәләрлә гурулаҹаг иттифага гаршыдыр.\nАмма заман түкәнир. Бир мүддәт әввәл Суријанын Палмира шәһәри ИШИД террорчуларындан азад едилиб. Ирагын Мосул вилајәтинин ишғалдан азад едилмәси исә чох јахын ҝөрүнүр. Бундан сонра исә террорчуларын үз тутаҹағы нөвбәти әразинин Ливан олаҹағы шүбһәсиздир.


Q=6	C=6	SS=2	LS=1	PS=0	DC=2	LC=0	SD=0	BS=2	G0=121	G1=93	G2=40	DLID=az_RU	BODY=Мәсиһиләр неҹә тәмиз гала биләрләр? | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Данимарка Индонезија Исвеч Италија жест дили Кирибати Колумбија жест дили Конго Литва Маврики креолу Македонија Мексика жест дили Непал Нидерланд Норвеч Перу жест дили Самоа Сејшел креолу Тувалу Увеа Украјна Фиҹи Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара ачоли ајмара батак (тоба) бенгал бикол бислама болгар варај волајта газах ган гуарани гуахиро гуҹарат гырғыз дреһу дхолуо ермәни ермәни (гәрб) естон ефик занде ибо иврит илок инҝилис исланд исоко испан италјан каннада каонде карен (сго) каталан кечуа (Боливија) кикамба кикујју килуба кинјаруанда кирунди кисонге кисси кичуа (Имбабура) кореја крио латыш лози лувале луганда лунда малагаси малај малајалам мамбве-лунгу маратһ мајја маҹар мизо монгол море ндебеле (Зимбабве) олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус рус жест дили санго сапотек (Истм) себуан серб серб (латын) сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик телугу тетела тив тигре ток-писин тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева чокве чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\n«Әлләринизи паклајын!.. Үрәјинизи тәмизләјин!» (ЈАГ. 4:8).\nАШАҒЫДАКЫ АЈӘЛӘР ТӘМИЗ ГАЛМАҒА НЕҸӘ КӨМӘК ЕДИР?\nЈагуб 1:14, 15\n1. Бу дүнја әхлаги тәмизлик һагда нә дүшүнүр?\nТӘМИЗЛИК һеч вахт дәбдә олмајыб, хүсусилә дә индики зәманәдә. Бир чох өлкәләрдә һомосексуализмә, никаһданкәнар интим мүнасибәтләрә нормал јанашылыр. Һәтта рекламларда, әјләнҹәләрдә бу ҹүр һәјат тәрзи тәрәннүм едилир (Зәб. 12:8). Әхлагсызлыг о гәдәр ҝениш јајылыб ки, адамда суал јараныр: «Ҝөрәсән, үмумијјәтлә тәмиз јашамаг мүмкүндүр?» Бирмәналы шәкилдә дејә биләрик ки, мүмкүндүр. Јеһованын көмәјилә әсил мәсиһиләр тәмиз гала биләрләр. (1 Салоникилиләрә 4:3—5 ајәләрини охујун.)\n2, 3. а) Нәјә ҝөрә натәмиз истәкләри боғмаг сон дәрәҹә ваҹибдир? б) Бу мәгаләдә нәји нәзәрдән кечирәҹәјик?\n2 Анҹаг илк нөвбәдә баша дүшмәлијик ки, тәмиз јашамаг үчүн әхлагсыз арзулары рәдд етмәк лазымдыр. Гармагдакы јем балығы ҹәлб етдији кими, әхлагсыз фикирләр вә еһтирас да мәсиһини өзүнә ҹәлб едиб тора сала биләр. Инсан өзүндә баш галдыран пис фикирләри вә һиссләри дәрһал боғмајанда, онлар инсаны өз әсири едир вә ҝүнаһа мејилләндирир. Вахт кечдикҹә ҝүнаһын ҹазибәси о гәдәр ҝүҹлү олур ки, натәмиз истәк «бојлу галыр». Бу һалда һәтта Јеһованын хидмәтчиси дә шәраит јаранан кими өз нәфсинә ујғун даврана биләр. Нәтиҹәдә, нәфс ҝүнаһ доғар. (Јагуб 1:14, 15 ајәләрини охујун.)\n3 Ҝөрдүјүмүз кими, ани бир истәк ҹидди ҝүнаһа ҝәтириб чыхара биләр. Буна ҝөрә дә биз сон дәрәҹә еһтијатлы олмалыјыг. Лакин вәзијјәт үмидсиз дејил. Әҝәр биз натәмиз истәкләрин үрәјимиздә көк салмасына јол вермәсәк, онда нә ҝүнаһ едәҹәјик, нә дә ки ҝүнаһын аҹы нәтиҹәләрини дадмалы олаҹағыг (Гал. 5:16). Ҝәлин бу ҹүр истәкләрлә мүбаризә апармагда бизә көмәк едәҹәк үч амили нәзәрдән кечирәк. Бунлар Јеһова илә мүнасибәтимиз, Онун Кәламында верилән мәсләһәтләр вә јеткин мәсиһиләрин көмәјидир.\n4. Јеһоваја јахынлашмаг нәјә ҝөрә ваҹибдир?\n4 Аллаһа јахынлашмаг истәјән кәсләрә Мүгәддәс Китаб бу мәсләһәти верир: «Әлләринизи паклајын!.. Үрәјинизи тәмизләјин!» (Јаг. 4:8). Әҝәр Јеһова Аллаһла достлуғумузу гијмәтләндиририксә, онда һәјатымызын һәр саһәсиндә, еләҹә дә фикирләримиздә Ону разы салмаға чалышаҹағыг. Биз «гәлби тәмиз адам» олмаг истәјирик. Буна ҝөрә дә пак, нәҹиб вә тәрифәлајиг шејләр һагда дүшүнмәлијик (Зәб. 24:3, 4; 51:6; Филип. 4:8). Дүздүр, Јеһова гејри-камиллијимизә ҝөрә бизә ҝүзәштә ҝедир. Билир ки, биз јанлыш истәкләрә мејиллијик. Анҹаг биз баша дүшүрүк ки, јанлыш фикирләри вар ҝүҹүмүзлә боғмаг әвәзинә, онлары бејнимиздә јашаданда Јеһованы кәдәрләндиририк (Јар. 6:5, 6). Бу барәдә дүшүнәндә фикирләримизи тәмиз сахламаға даһа да гәтијјәтли олуруг.\n5, 6. Дуа натәмиз истәкләрлә мүбаризәдә бизә неҹә көмәк едә биләр?\n5 Пис фикирләрлә мүбаризәдә биз Јеһоваја там ҝүвәнә биләрик. Бунун үчүн Аллаһа дуа едиб Ондан көмәк истәмәлијик. Биз дуа едиб Јеһоваја јахынлашанда О да бизә јахынлашаҹаг. О, сәхавәтлә бизә мүгәддәс руһуну верәҹәк вә бизи пис фикирләрлә мүбаризә апармаға вә тәмиз галмаға даһа да әзмли едәҹәк. Она ҝөрә дә ҝәлин дуа едиб Јеһова Аллаһа билдирәк ки, гәлбимиздәки дүшүнҹәләрлә Ону мәмнун етмәк истәјирик (Зәб. 19:14). Ҝәлин Аллаһа јалвараг ки, бизи јохласын вә әҝәр үрәјимиздә һансыса пис мејил — јанлыш истәк вә ја фикир варса, ачыб бизә ҝөстәрсин (Зәб. 139:23, 24). Һәмишә Аллаһа дуа едәк ки, һәтта чәтин олса белә, әхлагсызлығы рәдд едиб тәмизлији горумаға бизә көмәк етсин (Мәт. 6:13).\n6 Ола биләр ки, алдығымыз тәрбијәјә вә кечмиш вәрдишләримизә ҝөрә Јеһованын бәјәнмәдији әмәлләри инди дә хошлајырыг. Һәтта белә олан һалда да Јеһова бизә дәјишмәјә вә Она мәгбул шәкилдә ибадәт етмәјә көмәк едә биләр. Давуд падшаһ буну јахшы дәрк едирди. О, Бадсәба илә әхлагсызлыг едәндән сонра Јеһоваја јалварыб демишди: «Мәндә тәмиз үрәк јарат, ичимә тәзә, мәтин бир руһ гој» (Зәб. 51:10, 12). Ҝүнаһлы һәрәкәт бизи магнит кими өзүнә чәксә дә, Јеһова биздә Она итаәт етмәјә һәвәс, арзу ојада биләр. Һәтта јанлыш истәкләр үрәјимиздә дәрин көк атса да, тәмиз фикирләри боғмаға чалышса да, Јеһова аддымларымызы елә јөнәлдә биләр ки, биз Онун әмрләринә итаәт едиб онлара ујғун јашајаг. О, пис бир шејин бизә ағалыг етмәсинин гаршысыны ала биләр (Зәб. 119:133).\nАни бир јанлыш истәк үрәјимиздә көк атмаға башлајырса, ону дәрһал көкүндән гопармалыјыг (6-ҹы абзаса бахын)\n«СӨЗҮН ИҸРАЧЫСЫ ОЛУН»\n7. Аллаһын Кәламы бизи натәмиз фикирләрдән неҹә горујар?\n7 Јеһова бизим көмәк үчүн етдијимиз дуалара Өз Кәламы васитәсилә ҹаваб верир. Аллаһын Кәламындакы «һикмәт илк нөвбәдә сафдыр» (Јаг. 3:17). Мүгәддәс Китабы һәр ҝүн охујуб үзәриндә дүшүнмәк зеһнимизи пис фикирләрдән горујар (Зәб. 19:7, 11; 119:9, 11). Бундан әлавә, Мүгәддәс Китабдакы нүмунәләр вә мәсләһәтләр бизә көмәк едә биләр ки, натәмиз арзуларын гурбаны олмајаг.\n8, 9. а) Бир ҹаванын әхлагсыз гадынын торуна дүшмәсинә нә сәбәб олду? б) «Мәсәлләр» китабынын 7-ҹи фәслиндән биз һансы ибрәти ҝөтүрүрүк?\n8 Мәсәлләр 5:8 ајәсиндә јазылыб: «Белә [јәни әхлагсыз] гадындан узаг ҝәз, евинин гапысына јахын ҝетмә». «Мәсәлләр» китабынын 7-ҹи фәслиндә исә бу мәсләһәти гулагардына вурмағын нә гәдәр тәһлүкәли олдуғу тәсвир олунуб. Белә ки, бир ҹаван ҝеҹә вахты әхлагсыз гадынын евинин һәндәвәриндә долашыр. Күчәнин тининдә ачыг-сачыг ҝејимли һәмин гадын она јахынлашыр. Гадын ону өзүнә чәкиб өпүр. Ҹаван онун ишвәли сөзләри гаршысында «әријир», еһтирас она ҝүҹ ҝәлир. О, әхлагсызлыг едир. Чох јәгин ки, бу ҹаван белә иш тутмаг нијјәтиндә дејилди. О, нашылыг, ағылсызлыг етди. Бунунла белә, о, әмәлинин алтыны чәкәҹәк. Каш о, бу гадындан узаг ҝәзәрди! (Мәс. 7:6—27).\n9 Ола билсин, биз дә һәрдән бу ҝәнҹ кими дүшүнҹәсиз давранырыг, өзүмүзү јанлыш арзулар ојадан вәзијјәтләрә салырыг. Мәсәлән, адәтән, ҝеҹә вахты бәзи телевизија каналларында ачыг-сачыг верилишләр, филмләр ҝедир. Буна ҝөрә дә уҹдантутма бүтүн каналлара чевирмәк тәһлүкәли ола биләр. Интернетдә бүтүн линкләри ачмаг вә ја порнографија, интим хидмәт рекламлары олан сөһбәт отагларына вә сајтлара ҝирмәк дә тәһлүкәлидир. Белә етсәк, биздә јерсиз һиссләр ојадан шејләрлә гаршылаша биләрик. Бу исә бизим тәмиз галмаг үчүн апардығымыз мүбаризәни зәифләдә биләр.\n10. Нә үчүн флирт тәһлүкәлидир? (Мәгаләнин әввәлиндәки шәклә бахын.)\n10 Мүгәддәс Китаб һәмчинин әкс ҹинслә мүнасибәтдә өзүмүзү неҹә апармалы олдуғумуза даир бизә мәсләһәт верир. (1 Тимутијә 5:2 ајәсини охујун). Бу мәсләһәтдән бирмәналы шәкилдә ајдын олур ки, флирт етмәк олмаз. Бәзиләри фикирләшир ки, әҝәр әкс ҹинсә тохунмурсанса, онда романтик чалар дашыјан ҝөз-гаш һәрәкәтләриндә, ишвәли давранышда пис бир шеј јохдур. Анҹаг флирт етмәк вә ја флиртә ҹаваб вермәк инсанда натәмиз фикирләр јарада, бу исә, өз нөвбәсиндә, әхлагсызлыға ҝәтириб чыхара биләр. Белә һаллар баш вериб, инди дә баш верә биләр.\n11. Һәзрәти Јусиф бизә нәдә өрнәкдир?\n11 Һәзрәти Јусиф белә вәзијјәтдә ағылла давранмышды. Ағасы Фитфирин арвады ону һеј јолдан чыхармаға чалышыр, Јусиф исә онун бүтүн тәклифләрини рәдд едирди. Гадын ондан әл чәкмирди. Ҝедиб-ҝәлиб ону өзү илә «тәкликдә галмаға» разы салмаг истәјирди (Јар. 39:7, 8, 10). Мүгәддәс Китаб үзрә бир алимин шәрһинә әсасән, Фитфирин арвады Јусифә бу тәклифи етмәклә үмид едирди ки, тәкликдә галсалар, Јусиф биринҹи аддымы атаҹаг. Лакин Јусиф гадына нә үз верирди, нә дә онун јолданчыхаран тәклифләринә ујурду. Бәли, о, гәтијјән бу гадынла ешгбазлыг етмәк истәмирди. Тутдуғу гәти мөвге сајәсиндә онун үрәјиндә јанлыш арзулар көк атмады. Гадын Јусифи онунла јахынлыг етмәјә мәҹбур етмәк истәјәндә Јусиф гәтијјәтлә һәрәкәт етди, «онун әлиндән чыхыб бајыра гачды» (Јар. 39:12).\n12. Ҝөзләрин үрәјә тәсир етдијини һарадан билирик?\n12 Мүгәддәс Китаб һәмчинин хәбәрдарлыг едир ки, ҝөзләр үрәји аздыра биләр. Инсанын ҝөзү гајнајанда онда еһтирас ојана, јахуд ҹоша биләр. Иса Мәсиһ хәбәрдарлыг етмишди ки, «гадына бахыб она гаршы шәһвәтлә аловланан һәр бир адам артыг үрәјиндә онунла зина етмиш олур» (Мәт. 5:28). Давуд падшаһла нә баш вердијини јадымыза салаг. О, «дамдан баханда бир чимән гадын» ҝөрдү (2 Ишм. 11:2). Белә вәзијјәтдә о нә ҝөзүнү чәкди, нә дә фикрини башга јерә јөнәлтди. Нәтиҹәдә исә өзҝәсинин арвадына тамаһ салды вә онунла јахынлыг етди.\n13. Нәјә ҝөрә ҝөзләримизлә әһд бағламалыјыг вә буна нә дахилдир?\n13 Әхлагсыз фантазијалары дәф етмәк үчүн биз, Әјјуб пејғәмбәр кими, ҝөзләримизлә әһд бағламалыјыг (Әјј. 31:1, 7, 9). Гәти шәкилдә гәрара алмалыјыг ки, ҝөзләримизи идарә едәҹәк вә башгасына шәһвәтлә бахмајаҹағыг. Бу, һәм дә о демәкдир ки, истәр компүтердә, истәр реклам лөвһәләриндә, истәр журналларын үз габығында, истәрсә дә башга јердә олан еротик шәкилләрдән ҝөзүмүзү чәкәҹәјик.\n14. Тәмиз галмаг мәсләһәти бизә неҹә фајда ҝәтирә биләр?\n14 Беләликлә, јанлыш арзуларла мүбаризә апармагла бағлы бәзи мәгамлары нәзәрдән кечирдик. Бу мүбаризәдә һансыса зәифлијинизин олдуғуну ҝөрүрсүнүзсә, дәрһал һәрәкәтә кечин. Аллаһын Кәламындакы мәсләһәтә үрәкдән табе олун. Бу, сизә ҝүнаһдан гачмаға вә тәмиз галмаға көмәк едәҹәк. (Јагуб 1:21—25 ајәләрини охујун.)\n«ГОЈ ЈЫҒЫНҸАҒЫН АҒСАГГАЛЛАРЫНЫ ЧАҒЫРСЫН»\n15. Натәмиз арзуларла мүбаризә апарырыгса, нә үчүн диндашларымыздан көмәк истәмәлијик?\n15 Әҝәр биз натәмиз истәкләрлә мүбаризә апарырыгса, көмәк үчүн иман баҹы-гардашларымыза да мүраҹиәт едә биләрик. Әлбәттә, бу ҹүр мәһрәм мөвзуну башгасы илә мүзакирә етмәк асан дејил. Лакин ҹәсарәт тапыб јеткин мәсиһини вәзијјәтимиздән һалы етсәк, онун меһрибанлыгла вердији мәсләһәт бизә һәгигәтин ҝөзүнә дик бахмаға көмәк едәр (Мәс. 18:1; Ибр. 3:12, 13). Јеткин мәсиһинин көмәјилә биз өз зәиф ҹәһәтләримизи мүәјјән едә биләрик. Бу исә бизә Јеһованын мәһәббәтини итирмәмәк үчүн лазыми дәјишикликләр етмәјә көмәк едәҹәк.\n16, 17. а) Ағсаггаллар натәмиз арзуларла мүбаризә апаранлара неҹә көмәк едә биләрләр? Нүмунә чәкин. б) Нәјә ҝөрә порнографијаја баханлар дәрһал көмәк истәмәлидирләр?\n16 Хүсусилә дә мәсиһи ағсаггаллар бизә көмәк едә биләрләр. (Јагуб 5:13—15 ајәләрини охујун.) Бразилијадан олан бир ҹаван гардаш узун илләр натәмиз арзуларла мүбаризә апармышды. О дејир: «Мән билирдим ки, фикирләрим Јеһованын хошуна ҝәлмир, амма бу барәдә башгаларына данышмаға утанырдым». Хошбәхтликдән, јығынҹагда бир диггәтҹил ағсаггал ону көмәк истәмәјә тәшвиг етмишди. Гардаш дејир: «Ағсаггалларын меһрибан, мүлајим рәфтары мәни һејран етди. Мән өзүмү буна лајиг һесаб етмирдим. Онлар диггәтлә мәнә гулаг асдылар. Мүгәддәс Китабдан Јеһованын мәни севдијини ҝөстәрдиләр вә мәнимлә бирҝә дуа етдиләр. Бунун сајәсиндә онларын Мүгәддәс Китабдан вердији мәсләһәти гәбул етмәк мәнә асан олду». Инди бунун үстүндән илләр кечиб вә гардаш руһани ҹәһәтдән инкишаф едиб. О дејир: «Инди мән баша дүшүрәм ки, өз јүкүмүзү тәкбашына дашымагданса, көмәк истәмәлијик. Бу, чох ваҹибдир».\n17 Натәмиз истәкләрин мәнбәји порнографија олдугда, көмәк истәмәк хүсусилә ваҹибдир. Көмәк истәмәји нә гәдәр јубатсаг, натәмиз истәкләрин бојлу галыб ҝүнаһ доғмаг риски бир о гәдәр артыр. Бу исә башгаларына јара вураҹаг вә Јеһованын адына ләкә ҝәтирәҹәк. Бир чох мәсиһиләр Јеһованы разы салмаг вә мәсиһи јығынҹағында галмаг истәдикләри үчүн ағсаггалларын көмәјини гәбул етмишләр (Јаг. 1:15; Зәб. 141:5; Ибр. 12:5, 6).\nТӘМИЗЛИЈИ ГОРУМАҒА ГӘТИ ГӘРАРЛЫ ОЛУН!\n18. Сиз нәјә гәти гәрарлысыныз?\n18 Шејтан дүнјасы әхлагсызлыг ҝирдабында батдыгҹа батыр. Амма Јеһова Аллаһын садиг бәндәләри вар ҝүҹләрилә чалышырлар ки, белә бир дүнјада фикирләрини тәмиз сахласынлар вә Онун јүксәк әхлаг гајдаларына әмәл етсинләр. Бу, Јеһованы неҹә дә фәрәһләндирир! Буна ҝөрә дә ҝәлин һәр биримиз Јеһова илә достлуғумузу горумаға, Онун Өз Кәламы вә мәсиһи јығынҹағы васитәсилә вердији мәсләһәтләри гәбул етмәјә гәти гәрарлы олаг. Тәмизлији горумаг бу ҝүн бизә мәмнунлуг вә гәлб раһатлығы ҝәтирир (Зәб. 119:5, 6). Һәм дә ҝөзәл ҝәләҹәјә, Шејтансыз, тәмиз дүнјада әбәди јашамаға гапы ачыр.


Q=31	C=3	SS=0	LS=27	PS=0	DC=0	LC=0	SD=0	BS=5	G0=13	G1=12	G2=10	DLID=az_RU	BODY=Nur-az.com - Бакыда полисә силаһ чәкән ҝенерал Кәмаләддин Һејдәровун мүһафизәчисидир\n20 Сентјабр 2019 19 Мәһәррәм 1441 29 Шәһривәр 1398\nБакыда полисә силаһ чәкән ҝенерал Кәмаләддин Һејдәровун мүһафизәчисидир\nБакыда Фөвгәладә Һаллар Назирлијинин ҝенерал-мајорунун бир нечә ҝүн әввәл полисә силаһ чәкмәси барәдә хәбәр вермишдик. Ҹриминал-а һәмин ҝенералла бағлы мараглы мәлумат дахил олуб.\nМәлумат үчүн билдирәк ки, полислә ҝенерал арасындакы инсидент апрелин 30-дан мајын 1-нә кечән ҝеҹә Бинәгәди рајонунда баш вериб. Бакынын 6-ҹы микрорајон әразисиндә “Лехус” маркалы автомобилин сүрүҹүсү (дөвләт нөмрә нишаны 90 СҺ 900) полисә силаһ чәкиб. Мүәјјән олунуб ки, ҝеҹә саат 02.00 радәләриндә С.Мәммәдов күчәсиндә Баш Хүсуси Дөвләт Мүһафизә Идарәсинин 31 јашлы забити Фамил Гулијевлә ФҺН-ин хидмәт рәиси, 39 јашлы ҝенерал-мајор Рамил Ҹәфәров арасында мүнагишә јараныб. Гулијев “Мерҹедес” маркалы автомобилин, Ҹәфәров исә “Лехус”ун сүканы архасында олуб.\nМүнагишәнин сәбәби сүрүҹүләрин бир-бирләринә јол вермәмәси олуб. Бу зәминдә ҝенералла забит арасында мүбаһисә јараныб. Ҝенерал Ҹәфәров Ф.Гулијеви тәһгир едәрәк һадисә јериндән узаглашыб. Бу заман Ф.Гулијевин архасынҹа “Опел” маркалы автомобили илә һәрәкәт едән танышы-саһә мүвәккили Рафаел Худијев ҝенералын автомобилинин архасынҹа дүшүб, ону өтүб вә гаршысыны кәсиб. Бундан бәрк гәзәбләнән ҝенерал машындан чыхараг “Жерико” маркалы табел силаһыны чыхарыб вә полисә тәрәф тушлајыб. Лакин полис ҝенерала јумруг зәрбәси ендириб вә онун силаһыны әлиндән алыб. Даһа сонра һадисә јеринә Бинәгәди полисинин әмәкдашлары ҝәлиб.\nҸриминал.аз-а дахил олан мәлумата ҝөрә, Рамил Ҹәфәров фөвгәладә һаллар назири Кәмаләддин Һејдәровун мүһафизәчисидир. Һазырда назирин мүһафизә хидмәтинин рәиси ишләјир.\nМараглы олан одур ки, Р.Ҹәфәровун тутудуғу вәзифә штатда олмадығындан бир мүддәт әввәл К.Һејдәров ону Мүлки Мүдафиә Гошунларынын командан мүавини тәјин едиб. Өтән ил декабрын 14-дә Р.Ҹәфәрова ҝенерал-мајор рүтбәси верилдикдән сонра исә јенидән мүһафизә хидмәтинә рәис вәзифәсинә гајтарылыб.\nИш үзрә материаллар Бинәгәди прокурорлуғуна верилиб. Мәсәлә илә бағлы исә ФҺН-дән мәлумат әлдә етмәк мүмкүн олмады.\n1022 дәфә бахылыб\nТүрк ордусунда “зәлзәлә”: 74 һәрбчи сахланылды\n“Өлкәсинин јох едиләҹәјиндән горхур”\nДүнја шокда: “Русијаны һавадан, гурудан вә космосдан вурарыг” - Ҝенерал\nРусија, Иран вә Түркијәнын бирҝә һәдәфи - Рус депутат\nТиллерсон: Нетанјаһу Трампы алдатмышды\nРусија “Исҝәндәр”ләрини сынагдан кечирди\nАБШ Русијанын бу ракетләри гаршысында аҹиздир\n20 сентјабрда ҝөзләнилән һава шәраити\nСәудијјәдә баш верәнләр хәбәрдарлыг иди - Руһани\nЈәмәнли рәсми: БӘӘ Јәмәнәдән чыхмаса, онун нефт тәсисатларыны вураҹағыг\nИрагын милләт вәкилләри АБШ гүввәләринин өлкәдән чыхарылмасыны тәләб едир\nЕдвард Сноуден мәмурлара "WһатсАпп" вә "Телеҝрам"дан имтина етмәји төвсијә едиб\nҺусиләрдән Сәудијјәјә тәһдид: Јенә вураҹағыг\nРуһани Трампла ҝөрүшмәјәҹәк – Теһран\nИран Фарс көрфәзиндә гачаг јанаҹаг дашыјан ҝәмини сахлајыб –11 нәфәр һәбс едилиб\nАкар Анкарада Иранын мүдафиә назири илә ҝөрүшдү\nМәдинәдә Губа мәсҹидинин хәтиби Имам Һүсејнин (ә) гатилләринә ләнәт охуду\nСәудијјә Әрәбистанында нефт һасилаты јарыбајары азалыб - Дронларын һүҹуму нәтиҹәсиндә\nҸонсон јаланчыдыр: Британијада ара гарышды Иттиһам\nАзәрбајҹанда јени дәрс или башлады\nАды Гурани-Кәримдә кечән, хәрчәнҝи мәһв едән ҹәннәт мејвәси\nТеррорчулар Идлиб дәһлизини бағлады\nПомпео “максимал алдатма” кампанијасына кечиб – Зәриф\nАғ Евдә Иранла бағлы мүһүм иҹлас-Санксијалар азалдылыр\nИран АБШ-ын иддиаларыны тәкзиб етди: Јаландыр…\nИран АБШ-ы һәдәләди: Ики базаныз һәдәфимиздәдир\nИсмајыллыда ајы ев сакинини парчалады\nАвропа 15 милјарды вермәјә разы олду - Иран\nТүркијә ҝәмисини биз јандырмышыг - Етираф\nНовханыда ағыр гәза, 8 нәфәр өлүб, 6 нәфәр хәсарәт алды\nНијә Һәзрәт Пејғәмбәрин (с) сәһабәләри Имам Һүсејнә (ә) гошулмамышдылар?\nСноуден Франсадан сығынаҹаг истәди\nАБШ-да намәлум шәхс метрода инсанлары ҝүлләләјиб:өлән вә јаралананлар вар\nРуһани Түркијәјә ҝедир\nМилли Шура митинг тәјин етди - Сентјабрын 28-нә\nАБШ-а ҹаваб вермәјә һазырыг - Венесуела\nСәудијјә Әрәбистанына ард-арда һүҹумлар едилди - ФОТОЛАР\nТәләбә гәфил ВӘФАТ ЕТДИ - Јүксәк балла университетә гәбул олмушду\nАБШ-ла данышыгларын мәнасы јохдур - Руһани\nГараҹијәри токсинләрдән тәмизләјән гидаларын - Сијаһысы\n“Еҝе һоспитал”да 20 јашлы оғлан өлдү\nИорданијадан ишғалчы Исраилә ҹаваб: Сүлһ мәһв олур!\nРусијадан нүвә мүһарибәси риски барәдә ачыглама\nСОН ДӘГИГӘ: һәрби һиссәдә ҜҮҸЛҮ ПАРТЛАЈЫШ\nҺакимијјәтә онлары ҝәтирмәк лазымдыр - Лукашенко\nХәрчәнҝи јох едән мөҹүзәви битки\nҸӘЛАЛ ӘЛИЈЕВ: ӘСЛИНДӘ О МИР...\nИмам Һүсејн (ә) зүлмлә барышмырды, азадлыг ашиги иди, гул олмаға, тәһгир едилмәјә дөзмүрдү\nАвропа чемпионатынын сечмә мәрһәләсинин ојунлары кечирилиб\nИнсан организми үчүн 20 ән фајдалы гида\nБакыда ики гардаш пул үстүндә бычагланды\nЈәмәнлә бағлы дәһшәтли статистика - БМТ\n"Иран мәһв олаҹаг" дејирди, өзү мәһв олду - Әли Рәбии\nОрду илә Талибан арасында тоггушма – 36 өлү\nТрампын ән бөјүк горхусу нәдир? - Америкалы јазар\nАзәрбајҹанда 19 јашлы ҝәлинин гәтли илә бағлы...\nҺизбуллаһ ишғалчы Исраилин ПУА-сыны вурду\nИмишлидә машын канала дүшдү: 5 өлү - Сијаһы\nБу ил Франсада истиләр сәбәбиндән тәхминән 1500 адам өлдү\nКәләмин инанылмаз фајалары\nЈасамалда интиһара ҹәһдин гаршысы алынды\nДөрд хариҹи алим әза мәрасиминдә! - Фото\nКрал Салман икинҹи оғлуну назир тәјин етди\nКореја бирләшир: АБ-нин аналогу\nДуз өлүмү тезләшдирир - Шок арашдырма\n“Русијанын ҹаваб санксијалары бизә ҹидди зијан вурур” - Алман сијасәтчи\nСЕПАҺ Трампа бармаг силкәләди\nИкибашлы илан ҝөрәнләри дәһшәтә ҝәтирди\nҜөјҝөлдә банкын мүһафизәчиси ишчини гәтлә јетирди\nАтеизмин пучлуғу сүбут олунду\nАвропадан Русијајла бағлы ҝөзләнилмәз тәклиф\nАБШ мүлки әһалини бомбалады\nСојлуја ҹаваб ҝәлди: Өнүнә ҝәләни тәһгир етмәк...\nИран Фарс көрфәзиндә даһа бир хариҹи ҝәмини сахлајыб\nБәһруз Камалвәнди: "Иран ураны 20 фаиздән чох зәнҝинләшдирә биләр"\nҜоранбојда ана доғуш заманы өлүб\nБакыда дәһшәт – Гадын башы кәсиләрәк гәтлә јетирилиб\nҺӘМАС ишғалчы Исраили ракет атәшинә тутду\n250 МАНАТ МААШ БОЈНУ ЈОҒУН МӘМУРЛАРЫН ЈАРЫМ СААТЫНА БӘС ЕДӘР - ВИДЕО\nСИЗҸӘ БУ ЕРМӘНИ ИЛӘ ГАРАБАҒЫ АЗАД ЕТМӘК ОЛАР? - ВИДЕО\n"Инсанлар бу әмәлләри тәрк едәндә араларындакы ән писләр онлара һаким олур..."\nУшагларын “јемәк сечмәк” проблемини неҹә һәлл етмәли?\nАБШ-да кечмиш һәрбчи сахланылды\nИшғалчы Исраилин һүҹумуна адекват ҹаваб вериләҹәк - Президент\nХурманын инанылмаз фајдалары...\nБерлиндә автомобил инсанларын үзәринә сүрүлдү: өләнләр вар\n7 сентјабрда ҝөзләнилән һава шәраити\nПолис бурун әмәлијјатындан сонра өлдү\nМарадонанын јени иш јери бәлли олду\nШок иддиа: Путин Буша өнҹәдән демишди - 11 сентјабр олајы\nАБШ-дан Түркијәјә зәрбә: ҝөрүнтүләр јајылды - Фото\nРусијада ики Су-34 тоггушду\nИранын космик ҝүҹү дә АБШ-ы нараһат етди\n6 сентјабрда ҝөзләнилән һава шәраити\nПутин нәһәнҝләрин јени бирлијини тәклиф етди\nҺансы өлкәнин нә гәдәр нүвә силаһы вар? - Сијаһы\nТрамп бир һәфтәдә 62 дәфә јалан данышыбАБШ президентинә јени иттиһамлар\nИран сахланылан “Стена Ымперо” танкеринин һејәт үзвләриндән бәзиләрини азад едиб – Исвеч ХИН


Q=33	C=5	SS=11	LS=11	PS=11	DC=0	LC=0	SD=0	BS=1	G0=15	G1=10	G2=5	DLID=az_RU	BODY=3 Јәһја 1 | Онлајн Мүгәддәс Китаб | Јени дүнја тәрҹүмәси\n3 Јәһја 1:1—14\nСаламлар; дуа (1—4)\nЈәһја Гајы тәрифләјир (5—8)\nШөһрәтпәрәст Диотреф (9, 10)\nДеметри һагда хош сөзләр (11, 12)\nЈәһја Гајы ҝөрмәк истәјир; салам-дуа (13, 14)\n1 Мән ағсаггалдан үрәкдән севдијим әзиз гардашым Гаја мәктуб. 2 Әзиз гардашым, сәнә Аллаһдан ҹан сағлығы диләјирәм, һәм дә дуа едирәм ки, ишләрин һәмишәки кими һәр ҹәһәтдән аванд олсун. 3 Бура ҝәлән гардашлар сәнин һәгигәтә садиг галдығыны данышанда мән чох севиндим. Шадам ки, сән даима һәгигәт јолунда јеријирсән.+ 4 Мәним үчүн ушагларымын һәгигәт јолунда јеридикләрини билмәкдән бөјүк хошбәхтлик* ола билмәз.+ 5 Әзиз гардашым, һәтта танымадығын гардашлар үчүн һәр бир иши сәдагәтлә ҝөрүрсән.+ 6 Онлар јығынҹаг гаршысында сәнин мәһәббәтиндән данышдылар. Хаһиш едирәм онлары Аллаһымыза лајиг тәрздә јола саласан.+ 7 Чүнки онлар Онун ады наминә јола чыхыб башга халгларын адамларындан һеч бир шеј ҝөтүрмәдиләр.+ 8 Белә гардашлары гонагпәрвәрликлә гәбул етмәк бизим борҹумуздур+ ки, һәгигәт јолунда әмәкдаш олаг.+ 9 Јығынҹаға бәзи шејләр јазмышдым, амма араларында башчылыг етмәји севән+ Диотреф биздән һеч нәји һөрмәтлә гәбул етмир.+ 10 Буна ҝөрә дә, әҝәр ҝәлсәм, онун ишләринин, бизи писләдијинин үстүнү ачаҹағам.+ Бу азмыш кими, о, һәм өзү гардашлары һөрмәтлә гәбул етмир,+ һәм дә онлары гәбул етмәк истәјәнләрә әнҝәл төрәдиб онлары јығынҹагдан говмаға чалышыр. 11 Әзиз гардашым, писдән јох, јахшыдан нүмунә ҝөтүр.+ Јахшылыг едән Аллаһдандыр.+ Пислик едән исә Аллаһы ҝөрмәмишдир.+ 12 Деметри һаггында исә һамы јахшы данышыр вә онун һәгигәт јолунда јеримәси буну тәсдиг едир. Биз дә бу дејиләнләри тәсдигләјирик вә сән сөзүмүзүн доғру олдуғуну билирсән. 13 Сәнә дејиләси һәлә чох сөзүм вар, лакин бунлары мүрәккәб вә гәләмлә јазмаг истәмирәм. 14 Үмид едирәм ки, тезликлә сәни ҝөрәҹәјәм, онда үз-үзә данышарыг. Саламат гал! Бурадакы достлар сәнә салам ҝөндәрирләр. Мәним саламымы бир-бир орадакы достлара чатдыр.\n^ Диҝәр вариант: билмәкдән даһа чох шүкранлыг үчүн сәбәб ола билмәз.\n3 Јәһја 1


Q=2	C=0	SS=0	LS=2	PS=0	DC=0	LC=0	SD=0	BS=1	G0=33	G1=31	G2=19	DLID=az_RU	BODY=Nur-az.com - Гарабаға Гасим Сүлејмани кими оғуллар лазымдыр\nГарабаға Гасим Сүлејмани кими оғуллар лазымдыр\nТәәссүфләр олсун ки, Азәрбајҹан һакимијјәти Гарабағ мәсәләсиндә даһа чох хариҹи дөвләтләрә бел бағлајыр\nБир танышым вар түркијәлидир. Дејир һәр дәфә ешидәндә ки, Азәрбајҹанда һәрбчиләр сәрһәддә ермәни әсҝәрләријлә атышыб, сизин каналлара бахырдым. Ҝөрүрдүм ки, бурада итҝидән, мүһарибәдән, гандан, шәһидддән әсәр-әламәт јохдур. Истеһза едиб зарафата да дејир ки, сизин каналларда итҝи вар, о да абыр-һәја итҝисидир. Мүһарибә, ган да вар ки, шоу әһлинин бир-бирини ит кими гапмасы вә ағҹаганад кими бир-биринин ганыны ичмәсидир.\nƏлбәттә Түркијә кими бир өлкәдә јашајан түрк вәтәндашы үчүн бу вәзијјәт үрәкачан дејил, амма ҝет-ҝедә артыг буна өјрәшдијини дејир. Неҹә ки, Азәрбајҹан халгы өјрәшиб, диҝәрләри дә өјрәшмәјә чалышыр. Һалбуки Азәрбајҹанда јашајан вә сәнҝәрдә дүшмәнә ҝүллә атан, шәһид олан балаларымыз Түркијәдә јашамыш олсајдылар онларын гәдри билинәҹәк, даим һөрмәтә лајиг галаҹагдылар.\nҺәлә о вахт Мүбариз Ибраһимов шәһид едиләндә Түркијәдә "мәһмәтҹик" мөвзусунда олан киноларда, хәбәрләрдә ондан вә онун шүҹаәтиндән данышырдылар.\nИранда да вәзијјәт беләдир. Иран каналларына бахан инсанлар ҝөзәл билир ки, бу өлкәнин каналларында мүсәлман өлкәләриндә баш верән һадисәләр ишыгландырылыр. Һәтта Фәләстиндә бир фәләстинли залым сионист әсҝәр тәрәфиндән мәсҹидә бурахылмајанда белә Иран каналлары буну ишыгландырыр. Суријадакы мүһарибә, Ирагда ИШИД әлејһинә олан мүһарибәләр, онларын рүсвајчы шәкилдә мәғлубијјәти дәфәләрлә Иран каналларында ҝөстәрилмишдир.\nİранлы мәшһур ҝенерал, Иран Кешикчиләр Корпусунун "Гүдс" бригадасынын рәһбәри Гасим Сүлејманијә Али Дини Лидер тәрәфиндән ән али мукафат олан "Зүлфүгар" ордени верилиб. Мәлумата ҝөрә бу орден Дини Республиканын ән али орденидир вә индијәдәк һеч кәсә нәсиб олмајыб. Бу исә о демәкдир ки, һәтта өлкәнин орду назири белә индијәдәк бу мукафатла тәлтиф едилмәјиб.\nДиггәт чәкән хүсуси мәгам ондан ибарәтдир ки, бу орден Ислам Республикасынын ән али мукафатыдыр вә Али Дини Лидер тәрәфиндән верилиб. Бу исә һәм дә о демәкдир ки, Али Дини Лидер бу мәрасимдә даһа мүһүм бир нөгтәјә ишарә едәҹәкдир. Неҹә ки, белә бујуруб: "Аллаһ јолундакы мүбаризәләр бу шејләрлә дәјишиләси вә әвәзолунасы дејилдир. Аллаһ јолундакы мүбаризәнин гаршысында дуран шеј вә Аллаһ-Тәаланын, Аллаһын јолунда ҹан вә малы әли үстүндә тутуб, тәгдим етмәјин гаршысында гәрар вердији шеј, беһиштдир, Аллаһын разылығыдыр."Â\nҺаҹы Гасим кими мөмин инсанлар, ҹанлы шәһидләр ҝөзәл билир ки, бу ҹүр орденләр вә мүкафатлар гәһрәманлығы изһар едән заһири вә мадди әшјалардыр. Амма Али Мәгамлы Рәһбәрин бујурдуғу кими – өлкәнин ән али мукафаты Зүлфүгар ордени олса да – бүтөвлүкдә бир мөмин бәндә үчүн ән али мукафат шәһадәт мәгамыдыр ки, рәһбәр дә сонда һаҹы Гасимә шәһадәт арзулајыб. Шәһадәт мәгамы исә Аллаһын разылығы демәкдир. Аллаһын разылығындан уҹа бир шеј ола биләрми?\nİнсана руһ верән дә будур – гијмәтинин халг, рәһбәр тәрәфиндән билинмәси. Дини мәнбәләрдә дә бујурулдуғу кими инсана ән јахшы гијмәти Аллаһ верир, инсан үчүн Аллаһын бујурдуглары мүһүм олмалыдыр. Һаҹы Гасим кими вилајәт ашигләринин дә Аллаһ вә онун јер үзәриндәки һөҹҹәтләринин (имамларын (ә)) инсанлар үзәриндәки һөҹҹәтләри олан алимләрин онлара дәјәр вермәси чох мүһүмдүр. Чүнки бу дәјәр илаһи рәнҝә бојанмышдыр.\nҺаҹы Гасим кими инсанлар шоу мејданларында, әјләнҹә каналларында дејил, әр мејданларында, Ислам тәлимләри әсасында јетишән инсанлардыр. Биз дәфәләрлә билдирмишик ки, Аллаһ тәала бу ҹүр инсанларын васитәсилә бизә шәһадәтин нә олдуғуну өјрәдир. Гырх ил бундан габаг, мүгәддәс дифа вахтларында ҹәбһәдә шәһид едилән 13 јашлы Һүсејн Фәһмидәләри дә ҹанлы шәһид олан Гасим Сүлејманиләри дә Шәһид Һүҹәҹиләри дә Мүбариз Ибраһимовлары да Әһли-бејт (ә) мәктәби јетишдирир.\nМәлум олдуғу кими, сијасәтчиләр, һәтта сијасәтдән баша чыхмајанлар да дејир ки, Сурија Иранын сағ голудур, Иран бу голун кәсилмәсини истәмәз. Һәлә бу мүгајисә илә ҝөрүн Гасим Сүлејмани Иранын мүдафиәсиндә нә рәшадәтләр ҝөстәрә биләр.Â\nБизим дә јаралы јеримиз Гарабағдыр. Али Мәгамлы Лидерин дә бујурдуғу кими Гарабағ бир ислам, мүсәлман торпағыдыр. Демәли өзүнү мүсәлман, Исламын бир парчасы сајан һәр кәс Гарабағы ҹанла, башла, әмәллә, силаһла, ганла, ән азындан диллә горумалыдыр. Гасим Сүлејмани дә Ислам дүнјасынын бир парчасы вә гәһрәманыдыр. Демәли Гарабағ һәм дә Гасим Сүлејманинин ганајан јарасыдыр. Амма тәәссүфләр олсун ки, Азәрбајҹан һакимијјәти Гарабағ мәсәләсиндә даһа чох хариҹи дөвләтләрә бел бағлајыр. Хариҹи дөвләтләр дә бу проблемин һәллиндә мараглы дејилләр. Бунун мүгабилиндә исә Азәрбајҹана хариҹдән әмр едирләр ки, өлкәдә мүмкүн гәдәр шәһадәт мәктәби итиб-батсын, Имам Һүсејн (ә) бајраглары јығышдырылсын. Гасим Сүлејмани кими инсанлар нәинки ефирдә ҝөстәрилмәсин, әксинә террорчу, хаин кими ҝөстәрилсин. Бунун јанында да ефир мәканыны шоу-әјләнҹә әһлијлә долдурурлар. Гарабағ барәдә исә дүшүнән јохдур. Амма халгымыз, дөвләтимиз инанса ки, Гарабағын азадлығы диндән, шәһадәтдән, Имам Һүсејн (ә) јолундан, Гасим Сүлејмани кими Ислам гәһрәманларындан кечир, иши јубатмаз, Гарабағы тез бир заманда ишғалдан азад едә биләрди.


Q=38	C=0	SS=11	LS=22	PS=11	DC=0	LC=0	SD=0	BS=2	G0=15	G1=11	G2=5	DLID=az_RU	BODY=1 Јәһја 5 | Онлајн Мүгәддәс Китаб | Јени дүнја тәрҹүмәси\n1 Јәһја 5:1—21\nИсаја иман дүнја үзәриндә гәләбәдир (1—12)\nАллаһы севмәк нә демәкдир? (3)\nДуанын ҝүҹүнә инам (13—17)\nӨзүнү пис дүнјадан ҝөзлә (18—21)\nБүтүн дүнја Шәририн әлиндәдир (19)\n5 Исанын Мәсиһ олдуғуна инанан Аллаһын өвладыдыр+ вә Атаны севән Онун өвладларыны да севир. 2 Әҝәр Аллаһы севир вә әмрләринә риајәт едириксә, демәли, Онун өвладларыны да севирик.+ 3 Чүнки Аллаһы севмәк Онун әмрләринә риајәт етмәк демәкдир,+ Онун әмрләри исә ағыр дејил.+ 4 Аллаһын өвлады олан һәр бир адам дүнјаја галиб ҝәлир.+ Дүнјаја галиб ҝәлән мәһз иманымыздыр.+ 5 Дүнјаја ким галиб ҝәлир?+ Әлбәттә ки, Исанын Аллаһын Оғлу олдуғуна инанан!+ 6 Иса Мәсиһ су вә ган васитәсилә ҝәлән кәсдир. О, тәкҹә су илә јох,+ су вә ганла ҝәлмишдир.+ Руһ да буна шәһадәт едир+ вә руһ һагдыр. 7 Беләликлә, үч шаһид вар: 8 руһ+, су+ вә ган+. Үчү дә бир-бирилә һәмаһәнҝдир. 9 Әҝәр инсанларын шәһадәтини гәбул едириксә, Аллаһын шәһадәти даһа үстүндүр. Аллаһын шәһадәти исә Оғлу һаггында вердији шәһадәтдир. 10 Аллаһын Оғлуна инанан инсан бу шәһадәти өзүндә дашыјыр. Аллаһа инанмајан инсан исә Ону јаланчы едир,+ чүнки Аллаһын Өз Оғлу һаггында вердији шәһадәтә инанмыр. 11 Һәмин шәһадәт будур: Аллаһ бизә әбәди һәјат вериб+ вә бу һәјат Онун Оғлундадыр.+ 12 Оғулу гәбул едәнин әбәди һәјаты вар, лакин Аллаһын Оғлуну гәбул етмәјән белә һәјатдан мәһрумдур.+ 13 Аллаһын Оғлунун адына инанан+ сизләрә јазырам ки, әбәди һәјата+ саһиб олдуғунузу биләсиниз. 14 Аллаһын өнүндә әминлијимиз будур:+ Онун ирадәсинә мүвафиг нә диләјириксә, О ешидир.+ 15 Онун һәр бир диләјимизи ешитдијини билириксә, диләдијимиз шејләри алаҹағымызы да билирик, чүнки Ондан истәмишик.+ 16 Әҝәр кимсә гардашынын өлүмә апармајан бир ҝүнаһ иш тутдуғуну ҝөрүрсә, ондан өтрү Аллаһа дуа етсин вә Аллаһ өлүмә апармајан ҝүнаһ иш тутмуш о адама һәјат верәҹәк.+ Өлүмә апаран ҝүнаһ да вар.+ Белә ҝүнаһ һаггында дуа етмәји демирәм. 17 Салеһлијә зидд һәр ҹүр һәрәкәт ҝүнаһдыр,+ бунунла белә, өлүмә апармајан ҝүнаһ вар. 18 Биз билирик ки, Аллаһын өвлады олан адам ҝүнаһ ишләмир, Аллаһын Оғлунун ҝөзү онун үстүндәдир вә Шәрир* ону әлә кечирә билмәз.+ 19 Биз билирик ки, биз Аллаһданыг, бүтүн дүнја исә Шәририн әлиндәдир.+ 20 Буну да билирик ки, Аллаһын Оғлу ҝәлиб+ вә һагг Олан барәдә елмә јетишмәк үчүн бизә дәрракә вериб. Биз һагг Оланла Оғлу Иса Мәсиһин сајәсиндә вәһдәтдәјик.+ О, ҝерчәк Аллаһ вә әбәди һәјатдыр.+ 21 Әзиз балалар, өзүнүзү бүтләрдән горујун.+\n^ Јәни Шејтан.\n1 Јәһја 5


Q=12	C=6	SS=2	LS=4	PS=4	DC=0	LC=0	SD=0	BS=0	G0=47	G1=31	G2=13	DLID=az_RU	BODY=Јарадылыш 18 | Онлајн Мүгәддәс Китаб | Јени дүнја тәрҹүмәси\nҮч мәләк Ибраһимин јанына ҝәлир (1—8)\nСаранын оғлу олаҹағы вәд едилир; о ҝүлүр (9—15)\nИбраһим Сәдумдан өтрү хаһиш едир (16—33)\n18 Бундан сонра Јеһова+ Мамредәки бөјүк ағаҹлар+ олан јердә Ибраһимә ҝөрүндү. Ҝүнүн гызмар вахты иди. Ибраһим чадырын ағзында отурмушду. 2 О, башыны галдырыб баханда бир аз аралыда үч нәфәрин дајандығыны ҝөрдү.+ Онлары ҝөрән кими габагларына јүјүрдү вә јерә гәдәр әјилиб тәзим етди. 3 Сонра деди: «Јеһова, әҝәр ҝөзүндә лүтф тапмышамса, гулунун евиндән јан кечмә. 4 Гој су ҝәтириб ајагларынызы јусунлар.+ Сонра ағаҹын алтында динҹәләрсиниз. 5 Сиз ки тәшриф бујуруб бу гулунузун евинә ҝәлмисиниз, гојун бир тикә чөрәк ҝәтирим, јејин, үрәјинизә гүввәт ҝәлсин, сонра јолунуза давам едәрсиниз». Онлар ҹаваб вериб дедиләр: «Јахшы, гој сән дејән олсун». 6 Ибраһим чадыра, Саранын јанына гачыб деди: «Тез елә, үч габ* нарын ун ҝөтүр, хәмир јоғуруб чөрәк бишир». 7 Сонра Ибраһим гачыб нахырын арасындан јахшы бир ҹөнҝә сечди вә нөкәринә верди. О, ҹәлд ону биширди. 8 Сонра Ибраһим хөрәји ҝөтүрүб јағ вә сүдлә бирликдә гонагларын гаршысына дүздү. Онлар јемәјә башладылар, Ибраһим исә онларын јанында, ағаҹын алтында дурду.+ 9 Онлар Ибраһимдән сорушдулар: «Арвадын Сара+ һарададыр?» О деди: «Бурада, чадырда». 10 Онлардан бири деди: «Ҝәлән ил бу вахт јенә ҝәләҹәјәм. Онда арвадын Саранын бир оғлу олаҹаг».+ Сара онларын архасында, чадырын ағзында дуруб гулаг асырды. 11 Ибраһимлә Сара гоҹалыб јаша долмушдулар.+ Саранын артыг ушаг доған јашы кечмишди.+ 12 Сара үрәјиндә ҝүлүб деди: «Һарадандыр бу хошбәхтлик?! Һај-һајым ҝедиб, вај-вајым галыб, үстәлик, ағам да гоҹадыр».+ 13 Онда Јеһова Ибраһимә деди: «Нәјә ҝөрә Сара ҝүлүб “бу гоҹа вахтымда ушагмы доғаҹағам?” дејир? 14 Јеһованын әлиндә мүмкүн олмајан бир шеј вармы?+ Ҝәлән ил бу вахт јенә сәнин јанына ҝәләҹәјәм, Саранын бир оғлу олаҹаг». 15 Амма Сара горхусундан: «Мән ҝүлмүрдүм», — дејә бојнундан атмаға башлады. О исә деди: «Хејр, ҝүлүрдүн». 16 Сонра онлар ајаға галхыб Сәдума+ тәрәф бахдылар. Ибраһим онлары јола салырды. 17 Јеһова деди: «Ҝөрәҹәјим иши нијә Ибраһимдән ҝизли сахламалыјам ки?+ 18 Ахы ондан бөјүк вә ҝүҹлү бир халг төрәјәҹәк, онун васитәсилә јер үзүнүн бүтүн халглары мүбарәк олаҹаг.+ 19 Мән ону Өзүмә јахын етдим ки, о, оғулларына, өзүндән сонракы бүтүн нәслинә һагг иш ҝөрүб әдаләтлә давранмағы, Јеһованын јолу илә ҝетмәји тапшырсын,+ Јеһова да Ибраһимә вердији сөзү јеринә јетирсин». 20 Сонра Јеһова деди: «Сәдум вә Әмурәнин ҝүнаһы чох ағырдыр.+ Онларын әлиндән чәкилән наләләр әршә галхыб.+ 21 Ашағы ениб Мәнә чатан бу фәрјадларын һаглы олуб-олмадығыны јохлајаҹағам, ҝөрүм, доғруданмы, онларын ҝүнаһы бу дәрәҹәдә ағырдыр».+ 22 Сонра адамлар орадан чыхыб Сәдума тәрәф јөнәлдиләр. Јеһова+ исә һәлә дә Ибраһимлә иди. 23 Ибраһим Она јахынлашыб деди: «Доғруданмы, Сән шәр адамла бир јердә салеһ адамы да мәһв едәҹәксән?+ 24 Туталым, шәһәрдә әлли нәфәр салеһ адам тапылды, јенә дә ораны дағыдаҹагсан? Һәмин әлли нәфәрин хәтринә бу шәһәрә рәһм етмәјәҹәксән? 25 Ола билмәз ки, Сән белә еләјәсән, салеһ адамы шәр адамла бир јердә мәһв едәсән. Сән салеһ адамы шәр адамла ејни агибәтә дүчар етмәзсән.+ Јох, бу мүмкүн дејил!+ Бүтүн дүнјанын Һакими әдаләтсиз даврана билмәз».+ 26 Онда Јеһова деди: «Әҝәр Сәдумда әлли нәфәр салеһ тапсам, онларын хатиринә бүтүн о јерә рәһм едәҹәјәм». 27 Ибраһим јенә деди: «Јеһова, өнүндә торпаг вә күл кими бир шеј олсам да, ҹүрәт едиб сорушмаг истәјирәм. 28 Бирдән әллидән беш нәфәр аз салеһ олса? Беш нәфәр әскик олдуғуна ҝөрә бүтүн шәһәри мәһв едәҹәксән?» О ҹаваб верди: «Әҝәр гырх беш нәфәр тапсам, шәһәри дағытмајаҹағам».+ 29 Ибраһим јенә сорушду: «Бирдән гырх нәфәр олду?» О ҹаваб верди: «Гырх нәфәрин дә хатиринә шәһәрә һеч нә етмәрәм». 30 Ибраһим сөзүнә давам едиб деди: «Јеһова, мәнә аҹығын тутмасын,+ амма јенә сорушмаг истәјирәм: бәс отуз нәфәр тапылса, онда неҹә?» О деди: «Отуз нәфәр тапсам, ораја дәјмәјәҹәјәм». 31 Ибраһим әл чәкмәјиб деди: «Јеһова, јенә ҹүрәт едиб сорушмаг истәјирәм: бәс ијирми нәфәр олса?» О ҹаваб верди: «Ијирми нәфәрин дә хатиринә ораны мәһв етмәрәм». 32 Ахырда Ибраһим деди: «Јеһова, нә олар, аҹығын тутмасын, изин вер, бир дәфә дә сорушум. Он нәфәр тапылса, онда неҹә?» О деди: «Он нәфәрин дә хатиринә ораны дағытмарам». 33 Ибраһимлә сөһбәтини битирәндән сонра Јеһова ајрылыб ҝетди,+ Ибраһим дә евинә гајытды.


Q=44	C=11	SS=0	LS=33	PS=0	DC=0	LC=0	SD=0	BS=2	G0=1	G1=1	G2=0	DLID=az_RU	BODY=09 Јанвар 2021\nСурија Хариҹи Ишләр Назирлији БМТ-нин баш катибинә вә ТШ-нын сәдринә мәктуб ҝөндәрәрәк сионист режиминин чәршәнбә ҝүнү Суријаја һүҹумуна етираз едиб.\nСуријанын “САНА” Информасија Мәркәзинин вердији хәбәрә ҝөрә, мәктубда сионистләрин чәршәнбә ҝүнү (6 јанварда) саат 23:10 дәгигәдә бејнәлхалг ганун вә гәтнамәләри позараг ишғал едилмиш Голан бөлҝәсиндән Сурија әразисини бомбаламасы гејд олунуб.\nХИН-нин шикајәт мәктубунда вурғуланыб: “Ишағлчы режим өз террор һәрәкәтинә јүксәк дәрәҹәдә исрарлыдыр. Һалбуки, онун Сурија әлејһинә бүтүн планлары пуча чыхмышдыр. Ишғалчы режимин һәјасызлығы о һәддә чатыб ки, бәјанат јајараг өтән ил Сурија әразисинә 50 дәфә һүҹум етдијини хәбәр верир.”\nМәктубда билдирилир ки, сионист режиминин тәҹавүзләри Суријада террорчуларын һүҹуму илә бир вахтда баш вериб, бунунла да һәр ики тәрәфин (сионист режими вә террорчулар) террорчу һәрәкәтләр төрәтмәклә бөһраны узатмаг вә Сурија ордусуну зәифләтмәк үчүн разылашдыгларына, бу истигамәтдә тәлаш етмәләринә шүбһә галмыр.\nХариҹи Ишләр Назирлији БМТ-јә мүраҹиәт едәрәк вурғулајыб: “Сурија Әрәб Республикасы бир даһа вурғулајыр ки, Исраилин өз дүшмәнчилик вә тәһлүкәли јолуна исрар етмәси һәр бири севимли Суријанын бир һиссәсини ишғал етмиш үч ишғалчынын: Исраил, Түркијә вә Американын координасија үзрә һәрәкәт етдијини сүбут едир.”\nМәктубда һабелә гејд олунур ки, сионист режиминин Сурија торпағына һүҹумлары бөлҝәнин тәһлүкәсизлик вә сабитлијини тәһдид едир вә бу һүҹумлар Сурија халгынын терроризм үзәриндә гәләбәсинә вә ишғал едилмиш Голан әразиләринин ҝери алынмасындакы ирадәсинә мане ола билмәјәҹәк.\n638 дәфә бахылыб


Q=30	C=10	SS=10	LS=10	PS=20	DC=0	LC=0	SD=0	BS=1	G0=9	G1=7	G2=2	DLID=az_RU	BODY=Зәбур 141 | Онлајн Мүгәддәс Китаб | Јени дүнја тәрҹүмәси\nМүдафиә һаггында диләк\nДуам өнүндә бухур кими олсун (2)\nСалеһин тәнбеһи баша чәкилән јағ кимидир (5)\nПисләр өз торларына дүшәҹәк (10)\nДавудун мәзмуру. 141 Аман, Јеһова, Сәни чағырырам,+ Нә олар, дадыма тез јетиш,+ Сәни чағыранда јалварышымы ешит.+ 2 Гој Сәнин өнүндә дуам һазырланмыш бухур кими,+Ҝөјә ачылмыш әлләрим ахшамын тахыл тәгдимәси кими олсун.+ 3 Еј Јеһова, дилимә нәзарәтчи,Додагларымын гапысына ҝөзәтчи гој.+ 4 Гојма гәлбим пислијә мејил етсин,+Бәдәмәл адамларын мәнфур ишләринә шәрик олсун,Гојма онларын ләзиз тәамларындан дадым. 5 Салеһ адам мәни вурса, истәдијиндәндир,+Мәни тәнбеһ етсә, санки, башыма јағ чәкәр,+Буну әсла рәдд етмәрәм.+ Башына бәла ҝәлсә дә, дуамда ону хатырларам. 6 Халгын һакимләрини гајалардан ашағы атырлар,Мәни исә халг динләјәҹәк, чүнки сөзләрим хошдур. 7 Јер шумланаркән торпаг сәпәләндији кими,Сүмүкләримиз Мәзарын* ичинә сәпәләнди. 8 Амма мән ҝөзләрими Сәнә дикмишәм, еј Күлли-Ихтијар Јеһова,+ Сәнә сығынмышам, Ҹанымы алма. 9 Мәни бәдәмәл адамларын тәләсиндән,Мәнә гурулмуш тәләнин ағзындан гору. 10 Писләрин һамысы өз торларына дүшәҹәк,+Мән исә сағ-саламат кечиб-ҝедәҹәјәм.


Q=7	C=5	SS=2	LS=0	PS=2	DC=5	LC=0	SD=0	BS=1	G0=29	G1=23	G2=7	DLID=az_RU	BODY=Наин шәһәриндә Иса пејғәмбәр дул гадынын оғлуну дирилдир | Иса пејғәмбәрин һәјаты\nНАИН ШӘҺӘРИНДӘ ДИРИЛМӘ ҺАДИСӘСИ\nИса Мәсиһ Рома забитинин нөкәрини сағалтдыгдан бир гәдәр сонра Наин шәһәринә ҝедир. Наин Кәфәрнаһумдан 32 километр аралыда, ҹәнуб-гәрб истигамәтиндә јерләшир. Шаҝирдләри илә јанашы Иса пејғәмбәри хејли адам мүшајиәт едир. Онлар Наин шәһәринин ҝирәҹәјинә, еһтимал ки, ахшам дүшәндә чатырлар. Бу вахт шәһәр дарвазасындан ҹәназә апаран бир дәстә адам чыхыр. Онлар ҹаван бир оғланы дәфн етмәјә апарырлар.\nӘн чох ағлајыб-сызлајан исә бу оғланын анасыдыр. О, әрини итирмишди, инди дә ҝөзүнүн ағы-гарасы јеҝанә өвладыны итириб. О, дул галандан бәри оғлу илә нәфәс алырды. Оғлу она чох әзиз иди, бүтүн арзулары бу ушагла бағлы иди, онун бөјүјүб анасына дајаг олаҹағына үмиди едирди. Амма ону да дәфн етмәјә апарыр. Бәс инди ким онун јанында олуб дәстәк олаҹаг?\nБу ананын ҝөз јашларыны, тәк галдығыны ҝөрмәк пејғәмбәрә үрәк ағрысы верир. О, шәфгәтли, ејни заманда хатирҹәмлик јарадан бир сәслә она дејир: «Ағлама». О бунунла кифајәтләнмир, јахынлашыб мафәјә тохунур (Лука 7:13, 14). Мафәни апаранлар онун етдикләрини ҝөрүб ајаг сахлајырлар. Ҹамаат интизар ичиндәдир: о, нијә белә едир? Ҝөрәсән, нә олаҹаг?\nИса пејғәмбәрлә ҝәләнләр онун инсанлара шәфа вермәк кими мөһтәшәм ишләр ҝөрдүјүнүн шаһиди олублар. Амма бу вахтаҹан кимисә дирилтдијини, дејәсән, һеч ҝөрмәјибләр. Дүздүр, кечмишдә Аллаһын мөмин бәндәләри бәзи инсанлары дирилтмишдиләр, бәс ҝөрәсән, Иса пејғәмбәрдә белә бир шеј едә биләҹәк? (1 Падшаһлар 17:17—23; 2 Падшаһлар 4:32—37). Иса пејғәмбәр мәрһума амиранә сәслә дејир: «Еј ҹаван, сәнинләјәм, ајаға галх!» (Лука 7:14). Елә о андаҹа өлән оғлан галхыб отурур вә данышмаға башлајыр. Анасы оғлунун сағ олдуғуну ҝөрәндә ҝөзләринә инана билмир, онун севинҹи ашыб-дашыр. Бәли, о даһа тәк дејил.\nҸамаат бу ҹаван оғланын дирилдијини ҝөрәндә Јарадана шүкүр едиб дејир: «Арамызда бөјүк бир пејғәмбәр зүһур едиб». Диҝәрләри Иса пејғәмбәрин ҝөстәрдији мөҹүзәнин нә мәна кәсб етдијини баша дүшүб: «Аллаһ өз халгына нәзәр салыб», — сөзләрини дилә ҝәтирирләр (Лука 7:16). Бу хәбәр әтрафа елә тез јајылыр ки, сорағы доғулдуғу шәһәрә, Наин шәһәриндән тәхминән 10 километр узагда јерләшән Насирәјә, һәтта ҹәнуба, Јәһудијјәјә ҝедиб чыхыр.\nБу вәдәдә Вәфтизчи Јәһја һәлә дә һәбсханададыр. Иса пејғәмбәрин нәләр етдији ону чох марагландырыр. Јәһјанын шаҝирдләри онун јанына ҝәлиб Иса пејғәмбәрин ҝөстәрдији мөҹүзәләр һагда данышырлар. Ешитдикләри она неҹә тәсир едир?\nИса пејғәмбәр Наин шәһәриндә нәјин шаһиди олур?\nҜөрдүјү һадисә Иса пејғәмбәр неҹә тәсир едир вә о, нә едир?\nҸамаат Иса пејғәмбәрин мөҹүзәсини неҹә гаршылајыр?


Q=21	C=8	SS=0	LS=8	PS=8	DC=0	LC=0	SD=0	BS=1	G0=21	G1=12	G2=3	DLID=az_RU	BODY=1 Салнамәләр 3 | Онлајн Мүгәддәс Китаб | Јени дүнја тәрҹүмәси\n1 Салнамәләр 3:1—24\nДавудун өвладлары (1—9)\nДавудун падшаһ сүлаләси (10—24)\n3 Давудун Һәбрунда доғулан оғуллары бунлар иди:+ илкини јизраилли Аһнаамдан+ доғулан Әмнун+, икинҹиси кармелли Абигајилдән+ доғулан Дәнјал, 2 үчүнҹүсү Гәшур падшаһы Талмајын гызы Мәкаһдан доғулан Абсалам+, дөрдүнҹүсү Һаггитдән доғулан Әдунијјә+, 3 бешинҹиси Абиталдан доғулан Шәфәтај, алтынҹысы арвады Игләдән доғулан Исрам. 4 Давудун бу алты оғлу Һәбрунда доғулмушду. Давуд орада једди ил алты ај, Јерусәлимдә исә отуз үч ил һакимијјәт сүрмүшдү.+ 5 Давудун Јерусәлимдә доғулан ушаглары бунлар иди:+ Әмаилин гызы Бадсәбадан+ доғулан дөрд оғлу — Шима, Шобаб, Натан+ вә Сүлејман+. 6 Диҝәр доггуз оғлу: Ибһар, Әлшама, Әлфәлит, 7 Нуға, Нафиг, Јафја, 8 Әлшама, Әлјада вә Әлфәлит. 9 Ҹаријәләрин оғулларындан башга Давудун бүтүн оғуллары бунлар иди. Онларын Тамар адында баҹысы вар иди.+ 10 Сүлејманын оғлу Рәһабам+, онун оғлу Әбијја+, онун оғлу Аса+, онун оғлу Јәһушафат+, 11 онун оғлу Јәһурам+, онун оғлу Әһәзја+, онун оғлу Јуәс+, 12 онун оғлу Амисај+, онун оғлу Әзрија+, онун оғлу Јутәм+, 13 онун оғлу Әһәз+, онун оғлу Һизгијјә+, онун оғлу Мәнәссә+, 14 онун оғлу Амун+, онун оғлу Јушијјә+ иди. 15 Јушијјәнин оғуллары бунлар иди: илки Јуһәнна, икинҹиси Јәһјаким+, үчүнҹүсү Сидгијјә+, дөрдүнҹүсү Сәллум. 16 Јәкунја+ Јәһјакимин оғлу иди, Сидгијјә Јәкунјанын оғлу иди. 17 Әсирлијә апарылмыш Јәкунјанын оғуллары бунлар иди: Шәәлтиил, 18 Мәлкирам, Фәдај, Синәззәр, Јәгмијјә, Һушам вә Нәдәбја. 19 Фәдајын оғуллары Зәрубабил+ вә Шимај иди. Зәрубабилин оғуллары Мәшуллам вә Һәнанијјә иди. (Сәлимәт онларын баҹысы иди.) 20 Диҝәр беш оғлу — Һашуб, Оһил, Бәрхија, Һәсәди, Јушаб-Һәсәд. 21 Һәнанијјәнин оғуллары Фәлати вә Јашај иди. Јашајын оғлу Рәфај, Рәфајын оғлу Әрнан, Әрнанын оғлу Әбдија, Әбдијанын оғлу Сәкәнја иди. 22 Сәкәнјанын өвладлары Шәмај вә онун оғуллары Һәттуш, Јәгәл, Бәрјах, Нәрја вә Шафат иди. Ҹәми алты нәфәр. 23 Нәрјанын оғуллары бунлар иди: Илјәнај, Һизгија вә Әзригәм. Ҹәми үч оғул. 24 Илјәнајын оғуллары бунлар иди: Худавијјә, Әлјасиб, Фәлај, Аггуб, Јуһәнна, Дәлај вә Әнани. Ҹәми једди оғул.\n1 Салнамәләр 3